***Agreement No: TABI-PII/Yr-SPA-/\_LPB***

ສັນຍາ​​ໂຄງການ​ຍ່ອຍ

ລະຫວ່າງ

**​ໂຄງການ​ຕາ​ບີ (TABI) ຊຶ່ງ ​ຈັດການ ​ແລະ ຄຸ້ມ​ຄອງ ​ໂດຍ ​ບໍລິສັດ​ທີ່​ປຶກສາ NIRAS NATURA AB** (*ຕໍ່​ໄປ​ນີ້ເອີ້ນ​ວ່າ TABI*)

ລະຫັດອົງການ ເລກທີ: 556175-6197

ທີ່ຢູ່: ຕູ້ ປ. ນ. 17009, SE-104 62 ສະຕ໊ອກ​ໂຮມ, ປະ​ເທດ​ສະ​ວິ​ເດັນ

​ເບີ​ໂທລະສັບ: +46 10 615 60 00

E-mail: info@tabi.la

​**ແລະ**

**ອົງການຈັດຕັ້ງຮັບຜິດຊອບ: ສະຫະພັນແມ່ຍິງແຂວງ ຫລວງພະບາງ ”ຄູ່ຮ່ວມງານນໍາພາການຈັດຕັ້ງປະຕິບັດ”**

**ທີ່ຢູ່: ບ້ານ ທາດ ບົວສົດ, ເມືອງ ຫລວງພະບາງ, ແຂວງ ຫລວງພະບາງ.**

**ໂທລະສັບ:** 071 212171, 260328

**ຕາງໜ້າໂດຍ:** ທ່ານ ນາງ ວຽນວິໄລ ດີລະພັນ

ຊື່ໂຄງການຍ່ອຍ: **ຟື້ນຟູປ່າເຫັດທໍາມະຊາດ ແລະສົ່ງເສີມການປູກເຫັດທໍາມະຊາດຢູ່ ເມືອງ ຈອມເພັດ ແຂວງ ຫລວງພະບາງ.**

Sub-project Name:

ອາຍຸການຂອງສັນຍາ: ວັນ​ທີ 10 ກັນຍາ ( 9 ) 2015  **ເຖິງ ວັນທີ 30 ມີຖຸນາ 2016.**

ຊື່ຜູ້ຮັບຜິດຊອບໂຄງການຍ່ອຍ: ທ່ານ ນາງ ວິໄລພອນ ໄຊຍະໂສມ;

​ໂທລະສັບ: **02 55081291**

E-mail: **vilayphonesayyasom@gmail.com**

**ແນະນໍາຄວາມເປັນມາ:**

ໂຄງການພັດທະນາລະບົບ​ນິ​ເວດ​ຊີວະ​ນາໆ​ພັນ​ກະສິກໍາ ​ຢູ່​ເຂດ​ພູດ​ອຍ (TABI) ​ໄດ້​ຮັບ​ທຶນຊ່ວຍ​ເຫລືອ ​ຈາກ ​ອົງການ​ຮ່ວມ​ມື ​ແລະ ​ການ​ພັດທະນາ ​ແຫ່ງ​ ປະ​ເທດ​ສະ​ວິດ (SDC) ​ໃຫ້​ແກ່​ ກະຊວງ​ກະສິກໍາ ​ແລະ​ປ່າ​ໄມ້ ​ເຊິ່ງມອບ​ໝາຍ​ໃຫ້​ ບໍລິສັດ​ທີ່​ປຶກສາ NIRAS NATURA AB ​ເປັນ​ຜູ້​ຈັດການ ​ແລະ ຄຸ້ມ​ຄອງ. ດັ່ງ​ນັ້ນ, ທຸກໆ​ກິດຈະ​ກໍາ ​ແລະ ​ການ​ເຄື່ອນ​ໄຫວ​ເພື່ອ​ຈັດ​ຕັ້ງ​ປະຕິບັດ​ສັນຍາ​ສະບັບ​ນີ້​ຈຶ່ງ​ຕ້ອງ​ໄດ້​ເປັນ​ໄປ​ຕາມ​ກົດ​ລະບຽບ, ຂໍ້​ບັງຄັບ, ຂະ​ບວນການ, ການ​ອະນຸມັດ ​ແລະ ​ອື່ນໆ​ ຕາມ​ທີ່​ໄດ້​ອອກ​ບັງຄັບ​ໃຊ້​ຢ່າງ​ເປັນ​ທາງ​ການ ​ຢູ່​ໃນ​ບັນດາໂຄງການ ​ຂອງ ​ລັດ.

**ມາດຕາ 1: ຫລັກການຈັດ​ຕັ້ງ​ປະຕິບັດ​ລວມ ຕາມ ​ສັນຍາ**

ການຈັດ​ຕັ້ງ​ປະຕິບັດ​ສັນຍາ​ສະບັບ​ນີ້ ​ແມ່ນ​ເປັນ​ການ​ດໍາ​ເນີນ​ການ​ເພື່ອ​ສະໜັບສະໜູນ ​ໂຄງການ​ພັດທະນາລະບົບ​ນິ​ເວດ​ຊີວະ​ນາໆ​ພັນ​ກະສິກໍາ ​ຢູ່​ເຂດ​ພູດ​ອຍ (TABI). ​ເປົ້າ​ໝາຍ​ຂອງ​ໂຄງການ TABI ​ແມ່ນ​ແນ​ໃສ່​​ເພື່ອ​ເຮັດ​ການບູລະນະ​ຮັກສາ, ຟື້ນ​ຟູ, ​ແລະ​ປົກ​ປັກ​ຮັກສາ​ຊີວະ​ນາໆ​ພັນ ​ໃຫ້​ເປັນ​ປັດ​ໃຈ​ອັນ​ສໍາຄັນ​ເພື່ອ​ປະກອບສ່ວນ​ເຂົ້າ​ໃນ​ການ​ລົບ​ລ້າງ​ຄວາມທຸກ​ຍາກ ​ແລະ ​ໂດຍ​ພື້ນຖານ​ແລ້ວ ​ແມ່ນ​ເພື່ອ​ຮັບຮອງ​ໃຫ້​ມີ​ການ​ອະນຸລັກ​ຊີວະ​ນາໆ​ພັນ ​ແລະ ການ​ພັດທະນາ​ເສດຖະກິດ-ສັງຄົມ ຕາມ​ຈຸດປະສົງ​ທີ່​​ແນ​ໃສ່ຈະ​ໃຫ້​ບັນລຸ​ໄດ້ 2 ດ້ານ​ຄື: ການ​ຄຸ້ມ​ຄອງ ​ແລະ​ ການ​ນໍາ​ໃຊ້​ຊັບພະຍາກອນ​ຊີວະ​ນາໆ​ພັນ​ກະສິກໍາ​ແບບ​ມີ​ປະສິດທິ​ຜົນ​ສູງ ​ແລະ ​ຍືນ​ຍົງ.

​​​ໂຄງການ TABI ບໍ່​ແມ່ນ​ໂຄງການ​ທີ່​ດໍາ​ເນີນ​ວຽກ​ງານດ້ວຍ​ຕົນ​ເອງ​ຄື​ກັນກັບ​ໂຄງການອື່ນໆ​ທົ່ວ​ໄປ, ​ແຕ່​ເປັນ​ໂຄງການ​ທີ່ເຮັດ​ໜ້າ​ທີ່ “ອໍານວຍ​ຄວາມ​ສະດວກ” ດ້ວຍ​ການ​ຕອບ​ສະໜອງ​ທຶນຮອນ, ​ເຕັກນິກ​ວິຊາ​ການ ​ແລະ ​ຂໍ້​ມູນ​-ຂ່າວສານ ​ເພື່ອ​ສະໜັບສະໜູນ​​ໃຫ້​ແກ່​ການ​ປະຕິບັດ​ແຜນການ​ວຽກ​ງານ ​ຂອງ ​ບັນດາ​ໂຄງການ​ທີ່​ກໍາລັງ​ຈັດ​ຕັ້ງ​ປະຕິບັດ​ຢູ່​ໃນຂັ້ນ​ທ້ອງ​ຖິ່ນ ​ທີ່​​ເປັນ​ການລິ​ເລີ່​ມວຽກ​ງານທາງ​ດ້ານການ​ກະສິກໍາ, ສິ່ງ​ແວດ​ລ້ອມ, ການຈັດ​ສັນ​ອາຊີບ​ຄົງ​ທີ່, ການ​ສຶກສາ, ການ​ສາທາລະນະ​ສຸກ, ​ແລະ ​ອື່ນໆ ​​ໂດຍ​ເອົາ​ໃຈ​ໃສ່​ຕໍ່​ກັບບັນຫາ​ຊີວະ​ນາໆ​ພັນ​ກະສິກໍາ ​​ເຂົ້າ​ໃນ​ຂະ​ບວນການ​ຕັດສິນ​ໃຈ​ ​ຢູ່​ໃນ​ ລະດັບ​ສູນ​ກາງ ​ແລະ​ ທ້ອງ​ຖິ່ນ. ພາຍ​ໃຕ້​ສັນຍາ​ສະບັບ​ນີ້, ຜູ້​ທີ່​ເປັນ ”​ຄູ່​ຮ່ວມ​ງານ​ນໍາພາ​ການ​ຈັດ​ຕັ້ງ​ປະຕິບັດ​ໂຄງການ​ຍ່ອຍ” ຈະ​ຕ້ອງ​ໄດ້​ສຸມ​ທຸກ​ກໍາລັງ, ຄວາມ​ພະຍາຍາມ, ​ແລະ ​ບົດຮຽນ​ຕ່າງໆ ​ເພື່ອ​ສະໜັບສະໜູນ​ໃຫ້​ບັນລຸ​ໄດ້​ຕາມ​ເປົ້າ​ໝາຍ​ດັ່ງກ່າວ​ນີ້ ​ໂດຍ​ໃຫ້​ມີ​ການເຊື່ອມ​ໂຍງ​ເອົາ​ວຽກ​ງານ​ຊີວະ​ນາໆ​ພັນ​ກະສິກໍາ ​ແລະ ​ບົດຮຽນ​ທີ່​ຖອດ​ຖອນ​ໄດ້ຈາ​ການ​ປະຕິບັດ​ຕາມສັນຍາ​ສະບັບ​ນີ້​ ສອດແຊກ​ເຂົ້າ​ໃນ​ວຽກ​ງານ​ປະ​ຈໍາ​ວັນ​ຕາມ​ໜ້າ​ທີ່​ຮັບຜິດຊອບຂອງ​ຕົນ​ເອງ.

ໂຄງການ TABI ມີ​ນະ​ໂຍບາຍ​ລວມ ​ເພື່ອ​ປະກອບສ່ວນ​ເຂົ້າ​ໃນ​ການ​ລົບ​ລ້າງ​ຄວາມທຸກ​ຍາກ, ການ​ພັດທະນາ​ຊົນ​ເຜົ່າ, ​ແລະ​ ສຸມ​ທຸກ​ຄວາມ​ພະຍາຍາມ ​ເພື່ອ​ຮັບປະກັນ​ໃຫ້​ ປະຊາຊົນ​ບັນດາ​ເຜົ່າ​​ ໄດ້​ຮັບ​ການ​ຊ່ວຍ​ເຫຼືອ ​ບົນ​ພື້ນຖານ​ຄວາມ​ສະ​ເໝີ​ພາບ ​ແລະ​ ໄດ້​ຮັບ​ຜົນ​ປະ​ໂຫຍ​ດ ຈາກ ​ບັນດາ​ກິດຈະ​ກໍາ​ ຂອງ ໂຄງການ​ຍ່ອຍ ຢ່າງ​ມີຄວາມ​ຍຸຕິ​ທໍາ ​ແລະ​ ມີເປົ້າ​ໝາຍ​ເທົ່າ​ທຽມ​ກັນ.

ວິທີ​ການ​ດໍາ​ເ​ນີນງານ ຂອງ​ ໂຄງການ TABI ​ແມ່ນ​ເຮັດ​ເປັນ​ຮູບ​ແບບ “​ໂຄງການຍ່ອຍ” ​ແລະ ​ສຸມ​ໃສ່​ການ​ນໍາ​ໃຊ້​ບັນດາ​ສິ່ງ​ອໍານວຍ​ຄວາມ​ສະດວກ, ບຸກຄະລາ​ກອນ, ທຶນຮອນ, ​ແລະ ​ອື່ນໆ​ ທີ່​ມີ​ຢູ່​ແລ້ວ​​ໃນ​ປະຈຸ​ບັນ​ໃຫ້​ເກີດ​ປະ​ໂຫຍ​ດສູງທີ່​ສຸດ. ດັ່ງ​ນັ້ນ, ​ໂຄງການຕາ​ບີ​ ຈຶ່ງ​ສາມາດ​ຊ່ວຍ​ເຫຼືອ​ໄດ້​ພຽງ​ແຕ່​ **ທຶນ​ດໍາ​ເນີນ​ງານ** ​ໃຫ້​ແກ່ ​ຄູ່​ຮ່ວມ​ງານ​ນໍາພາ​ຈັດ​ຕັ້ງ​ປະຕິບັດ​ໂຄງການຍ່ອຍ ​ເທົ່າ​ນັ້ນ. ຊຶ່ງທຶນຮອນ​ທີ່​ສະໜອງ​ໃຫ້​ຕາມ​ສັນຍາ​ສະບັບ​ນີ້​ ອາດລວມມີຄ່າ​ຈັດ​ຊື້​ອຸປະກອນ ​ແລະ ​ເຄື່ອງມື​ເພື່ອ​ປະຕິບັດ​ງານ, ຄ່າ​ເດີນທາງ,​​ ແລະ ​ອັດຕາ​ເບ້ຍລ້ຽງ ​ເທົ່າ​ນັ້ນ. ໂຄງການຕາ​ບີ ຈະບໍ່ອະນຸຍາດ​ໃຫ້ ​ຄູ່​ຮ່ວມ​ງານ​ນໍາພາ​ຈັດ​ຕັ້ງ​ປະຕິບັດ​ໂຄງການຍ່ອຍ ຈັດຊື້ວັດຖຸ ​ແລະ ຊັບສິນ ລາຍການອື່ນໆ ​ທີ່​ບໍ່​ໄດ້​ລະບຸ​ໄວ້​ຢູ່​ໃນ​ສັນຍາສະບັບ​ນີ້​ໄດ້.

ທັງ​ສອງຝ່າຍ ​ຕ້ອງ​​ໄດ້ຮັບຮອງ​​ໃຫ້​ທຸກ​ໆ ການຈັດ​ຕັ້ງ​ດໍາ​ເນີນ​ການປະຕິບັດ​ວຽກ​ງານ​ ຂອງ ໂຄງການ​ຍ່ອຍນີ້ ​ໃຫ້​​ເປັນ​ໄປຢ່າງ​ເຄັ່ງ​ຄັດ, ເຂັ້ມ​ງວດ ​ແລະ ຖືກຕ້ອງ​ຄົບ​ຖ້ວນ ຕາມ​ເນື້ອ​ໃນ ​ແລະ ​ລາຍການ​ທີ່​ໄດ້​ລະບຸ​ໄວ້​ໃນ​ສັນຍາ​ນີ້​ຢ່າງ​ເດັດຂາດ.

**ມາດຕາ 2: ລາຍ​ລະອຽດ​ ຂອງ ​ການ​ໃຫ້​ບໍລິການຕາມ​ສັນຍາ**

ໂຄງການ​ຍ່ອຍ ​ຕາມ​ສັນຍາ​ນີ້ ​ແມ່ນ​ຈະ​ຕ້ອງ​ໄດ້ດໍາ​ເນີນ​ໄປ​​ໃຫ້​ຖືກຕ້ອງ​ຕາມ​​ເນື້ອ​ໃນ​ເອກະສານ ບົດ​ກໍານົດໜ້າ​ທີ່ ​ແລະ​ ກອບ​ວຽກ (TOR) ທີ່​ໄດ້​ລະບຸ​ຢູ່​ໃນ ​ເອກະສານ​ຊ້ອນ​ທ້າຍ ​ທີ 1 (Annex1). ບົດ​ກໍານົດ​ໜ້າ​ທີ່ ​ແລະ​ ກອບ​ວຽກ​ ນີ້​ມີ​ຄວາມສາມາດ​ເຮັດ​ການ​ດັດ​ແກ້ຄືນ​ໃໝ່​ເພື່ອໃຫ້​ຖືກຕ້ອງ​ຕາມ​ສະພາບ​ຄວາມ​ເປັນ​ຈິງ​ໃນ​ແຕ່ລະ​ໄລຍະ ​ໂດຍ​ທັງ​ສອງ​ຝ່າຍ​ຈະ​ຕ້ອງ​ໄດ້ມີ​ການ​ຕົກລົງ​ເຫັນ​ດີ​​ເປັນ​ເອກະ​ພາບນໍາກັນຢ່າງ​ເປັນ​ລາຍ​ລັກ​ອັກສອນ​ເພື່ອ​ຢັ້ງຢືນ​ການ​ດັດ​ແກ້ ຫລື ປ່ຽນ​ແປງ​ນັ້ນໆ ຢ່າງຄັກ​ແນ່.

**ມາດຕາ 3: ອາຍຸ​ການ​ຂອງ​ສັນຍາ:** ​ເລີ້ມ​ແຕ່ວັນທີ 10 ກັນຍາ ( 9 ) 2015 ​ເຖິງ​ວັນ​ທີ 30 ມີຖຸນາ 2016.

**ມາດຕາ 4: ການ​ລາຍ​ງານ ​ແລະ​ ລິ​ຂະ​ສິດ ​ຂອງ​​ ເອກະສານ​ ສິ່ງ​ພິມ**

ກ. ການ​ລາຍ​ງານ​ແມ່ນ​ຈະ​ຕ້ອງ​ໄດ້​ເຮັດ​ຕາມ​ທີ່​ໄດ້ກໍານົດ​​ໄວ້​ໃນ​ບົດ​ກໍານົດ​ໜ້າທີ່ ​ແລະ ​ກອບ​ວຽກ (TOR ​ໃນ Annex 1).

ຂ. ຜົນ​ໄດ້​ຮັບ​ທັງ​ໝົດ​ທີ່​ໄດ້​ມາ​ ແມ່ນ​ຈະ​ຖືກ​ນໍາ​ໃຊ້​​ເປັນ​ ຂໍ້​ມູນ-​ຂ່າວສານ ​ເພື່ອ​ນໍາ​ໃຊ້​ເຂົ້າ​ໃນ​ເປົ້າ​ໝາຍ​ການ​ພັດທະນາ​ ຕາມ ​ຂໍ້​ຕົກລົງ​​ແບ່ງປັນ​ຂໍ້​ມູນດົງ​ໂດກ (Dong Dok SAID, Dec’07).

ຄ. ຜົນ​ໄດ້​ຮັບ​ທັງ​ໝົດ​ຈາກ​ໂຄງການ​ຍ່ອຍ​ ແມ່ນ​ຈະ​ນໍາ​ໃຊ້​ເປັນ​ ຂໍ້​ມູນ-ຂ່າວສານ ​ປ້ອນ​ເຂົ້າ​ໃນ​ ເວັບ​ໄຊ​ທ໌ ຂອງ TABI

ງ. ທັງ​ສອງ​ຝ່າຍ (TABI ​ແລະ ​ຄູ່​ຮ່ວມ​ງານ​ນໍາພາ​ຈັດ​ຕັ້ງ​ປະຕິບັດ​ໂຄງການ) ມີ​ສິດ​ຈັດ​ພິມ​ເອກະສານ​ຜົນ​ໄດ້​ຮັບ​​ເພີ່ມຕື່ມ ຕາມ​ຄວາມ​ຕ້ອງການ​ໄດ້​ໂດຍ​ບໍ່​ມີ​ພັນທະ​ ​ແລະ ເງື່ອນ​ໄຂ​ໃດໆ ​ກັບ​ຝ່າຍ​ໃດ​ໜຶ່ງ, ​ແຕ່ວ່າ ​ແຕ່ລະ​ຝ່າຍຄູ່​ສັນຍາ​ບໍ່​ມີ​ສິດ​ນໍາ​ໃຊ້​ເຄື່ອງໝາຍ (​ໂລ​ໂກ) ຂອງ ​ຝ່າຍ​ອື່ນ ​ໂດຍ​ບໍ່​ໄດ້​ຮັບ​ອະນຸຍາດ​ກ່ອນຢ່າງ​ເດັດຂາດ.

**ມາດຕາ 5: ດ້ານ​ການ​​ເບີກ​ຈ່າຍເງິນ**

**5.1 ງົບປະມານ​ໂຄງການ​ຍ່ອຍ:** ວົງ​ເງິນ​ສູງ​ສຸດ​ ທີ່​ອະນຸມັດ​ໃຫ້​ແກ່ ​ໂຄງການ​ຍ່ອຍ​ ຕາມ​ກໍານົດ​ອາຍຸ​ ຂອງ ສັນຍາ ນີ້​ແມ່ນມີ​ມູນ​ຄ່າ​ລວມຍອດ​ທັງ​ໝົດ  ກີບ (ກີບຖ້ວນ), ​ເຊິ່ງລາຍ​ລະອຽດ ​ຂອງ​ງົບປະມານ​ ແມ່ນ​ອິງຕາມ ​ເອກະສານ​ຄັດ​ຕິດ​ທີ 1 ແລະ ​ໃບ​ຄິດ​ໄລ່​ລະອຽດ​ໃນ​ ເອກະສານ​ຄັດ​ຕິ​ດທີ 2.

**5.2 ກໍານົດ​ເວລາ​ ຂອງ​ ການ​ເບີກ​ຈ່າຍ**

**ຈ່າຍງວດ​ທີ 1:**  ຈໍານວນ​ເງິນ = (ກີບ​ຖ້ວນ).

ຈະ​ຈ່າຍ​ຄັ້ງ​ທີ 1 ພາຍ​ໃນ 5 ວັນ ຫຼັງ​ຈາກ​ທີ່ທັງ​ສອງ​ຝ່າຍ​ໄດ້​ລົງ​ລາຍ​ເຊັນ​​ໃນສັນຍາຢ່າງ​ຄົບ​ຖ້ວນ ​ແລະ ພ້ອມ​ທັງ​ມີ​ແຜນ​ວຽກ​ແລະ ​ແຜນ​ງົບປະມານ​ແລ້ວ ສໍາລັບ ຄັ້ງ​ທີ່ 1 ຂອງ ງວດ​ທີ 1.

**ຈ່າຍ​ງວດ​ທີ 2**: ຈໍານວນ​ເງິນ = ກີບ (ກີບ​ຖ້ວນ).

​ເວລາ​ເບີກ​ຈ່າຍ : ຈະ​ຕ້ອງ​ບັນລຸ​ຜົນ​ສໍາ​ເລັດ​ບັນດາ​ໜ້າ​ວຽກ​ຕໍ່​ໄປ​ນີ້ ກ່ອນ​ທີ່​ຈະ​ມີ​ການ​ເບີກ​ຈ່າຍ​ຄື:

1. ມີ​ບົດ​ສະຫຼຸບ​ຜົນ​ສໍາ​ເລັດ​ວຽກ​ໃນ​ງວດ​ທີ 1, ພ້ອມ​ກັບ​ບົດ​ສະຫຼຸບ​ລາຍ​ງານ​ດ້ານ​ການ​ເງິນ​ ຂອງ ​ງວດ​ທີ 1 ທີ່​ຖືກຕ້ອງ, ຄົບ​ຖ້ວນ, ສົມບູນ ​ແລະ ໄດ້​ຖືກ​ຮັບຮອງ​​ເອົາຈາກ​ພາກສ່ວນ​ກ່ຽວຂ້ອງ​ແລ້ວ
2. ມີ​ແຜນການ​ເຄື່ອນ​ໄຫວ​ວຽກ​ ​ແລະ ​ແຜນ​ງົບປະມານ ສໍາລັບ ​ງວດ​ທີ 2 ​ແລະ ໄດ້​ຖືກ​ຮັບຮອງ​​ເອົາຈາກ​ພາກສ່ວນ​ກ່ຽວຂ້ອງ​ແລ້ວ.

**ໝາຍ​ເຫດ:**

ພາຍ​ຫຼັງ​ທີ່​ສຳ​ເລັດ​ການ​ຈັດ​ຕັ້ງ​ປະ​ຕິ​ບັດ​ວຽກ​ງານ ແລະ ງົບ​ປະ​ມານ (ງວດ​ທີ2) ງວດ​ສຸດ​ທ້າຍແລ້ວ ຕ້ອງ:

1. ​ຕ້ອງສະ​ຫຼຸບວ​ຽກ​ງານປະຈໍາງວດ ແລະ ສະຫລຸບງົບ​ປະ​ມານ​ປະຈໍາງວດ ໃຫ້​ຖຶກ​ຕ້ອງ​ຄົບ​ຖ້ວນ, ສົມບູນ ​ແລະ​ ຖືກ​ຮັບຮອງເອົາ​ ຈາກ ຫົວໜ້າພະແນກການທີ່​ກ່ຽວຂ້ອງ.
2. ຕ້ອງ​ໄດ້​ເຮັດ​ສະ​ຫຼຸບ​ລວມທັງໝົດໂຄງ​ການ​ຍ່ອຍ: ​ກິດ​ຈະກໍາ (ວຽກງານ) ແລະ ງົບປະມານ ທີ່ໄດ້ຈັດຕັ້ງປະຕິບັດມາແຕ່ ງວດທີ່ 1 ຫາ ທີ່ 2. ໝາຍຄວາມວ່າໃຫ້ເຮັດເປັນບົດລາຍງານທ້າຍໂຄງການຍ່ອຍ ທີ່ມີການວິເຄາະວິໃຈຄັກແນ່

**5.3 ຂັ້ນ​ຕອນ​ການ​ປະຕິບັດ​ດ້ານ​ລະບຽບ​ການ​ເງິນ ​ແລະ ​ການ​ບັນຊີ:**

​ໂຄງການ TABI ຈະ​ຈ່າຍ​ເງິນຕາ​ມສັນຍາ​ ໃຫ້​​ແກ່ ຄູ່​ຮ່ວມ​ງານ​ນໍາພາ​ການຈັດ​ຕັ້ງ​ປະຕິບັດ ​ໂດຍ​ຜ່ານ​ບັນຊີ​ເງິນ​ຝາກ​​ທະນາຄານ ຂອງ ຄູ່​ຮ່ວມ​ງານນໍາພາການ​ຈັດ​ຕັ້ງ​ປະຕິບັດ ຊຶ່ງ ຄູ່​ຮ່ວມ​ງານ​ນໍາພາ​ການຈັດ​ຕັ້ງ​ປະຕິບັດ​ໂຄງການ​ຍ່ອຍ​ ຈະ​ຕ້ອງ​ໄດ້​ປະຕິບັດຕາມຫຼັກການໃຊ້​ຈ່າຍ​ເຂົ້າ​ໃນ​ການ​ປະຕິບັດ​ວຽກ​ຕາມ​ສັນຍາ​ສະບັບ​ນີ້​​ໃຫ້​ຖືກຕ້ອງ, ຄົບ​ຖ້ວນ​ຕາມ​ຈໍານວນ, ​ແລະ​ ເປັນ​ໄປ​ຕາມ​ມາດຖານ ​ຂອງ ໂຄງການ TABI ​ແລະ​ມາດຖານ ​ຂອງ ​ລັດຖະບານ ສ.ປ.ປ. ລາວ.

ບົດ​ສະຫຼຸບ​ການ​ໃຊ້​ຈ່າຍ​ງົບປະມານ​ແມ່ນ​ຕ້ອງ​​ໄດ້​ເຮັດ ​ແລະ ລາຍງານ​ພາຍຫລັງ​ສໍາ​ເລັດ​ການ​ປະຕິບັດ​ວຽກ​ງານ​ໂຄງການ​ຍ່ອຍ​ຕາມ​​ເນື້ອ​ໃນ ​ເງື່ອນ​ໄຂ​ທີ່​ໄດ້​ກໍານົດ​ໄວ້​ໃນ​ສັນຍາ ​ແລະ ​ໃຫ້ມີ​ບັນທຶກ​ບັນຊີ​ການ​ເງິນ ​ແລະ​ ເອກະສານ​ອ້າງ​ອີງ​ທັງ​ໝົດ​​ຄັດ​ຕິດ​ກັບ​ບົດ​ສະຫຼຸບ​ລາຍ​ງານ.

ຄູ່​ຮ່ວມ​ງານ​ນໍາພາ​ການຈັດ​ຕັ້ງ​ປະຕິບັດ​ໂຄງການ​ຍ່ອຍ ຈະ​ຕ້ອງ​ໄດ້ຮັບຜິດຊອບ​ເຮັດໃຫ້​ຄູ່​ຮ່ວມ​ງານ​ຂອງຕົນ​ເອງ​ທຸກ​ພາກສ່ວນ ​ໄດ້​ເຂົ້າ​ຮ່ວມ​ປະຕິບັດວຽກ​ງານ​ໂຄງການ​ຍ່ອຍ ຕາມ​ທີ່​ໄດ້​ກໍານົດ​ໄວ້​ໃນ ​ບົດ​ກໍານົດ​ໜ້າ​ທີ່ ​ແລະ ​ກອບ​ວຽກ ຢ່າງ​ພ້ອມພຽງ ​ແລະ ຄົບ​ຖ້ວນ. ງົບປະມານ ​ທີ່​ບໍ່​ໄດ້​ໃຊ້​ຈ່າຍ ບໍ່​ວ່າ​ຈະ​ເກີດ​ມີ​ຂຶ້ນ​ດ້ວຍ​ສາ​ເຫດ​ໃດໆ​ກໍ່ຕາມ ​ແມ່ນ​ຕ້ອງ​ໄດ້​ສົ່ງ​ຄືນ​ໃຫ້ ​​ແກ່ ໂຄງການ TABI ທັງ​ໝົດ​ ​ໃນ​ທັນທີ ຫລື ພາຍ​ຫຼັງ​ທີ່​ການ​ປະຕິບັດວຽກ​ງານ​ໂຄງ​ການ​ຍ່ອຍ​​​ໄດ້​ສໍາ​ເລັດ​ສົມ​ບຸນແລ້ວ ຫລື ພາຍຫລັງ​ທີ່​ສັນຍາ ​ໂຄງການ​ຍ່ອຍ​ໄດ້ໝົດ​ກໍານົດ​ອາຍຸ​ເວລາ​ແລ້ວ. ***ລວມທັງ ບັນດາພາຫະນະ, ວັດຖຸ, ອຸປະກອນ, ​ເຄື່ອງມື ​ແລະ ສິ່ງ​ອໍານວຍ​ຄວາມ​ສະດວກ​ໃນ​ການ​ເຮັດ​ວຽກ​ໂຄງການ​ຍ່ອຍທຸກ​ສິ່ງຢ່າງ ທີ່​ບໍ​ໄດ້​ຖືກ​ນໍາ​ໃຊ້​ແລ້ວ ຫລື ມີ​ການ​ນໍາ​ໃຊ້​ໂດຍ​ບໍ່​ຖືກ​ເປົ້າ​ໝາຍ ບໍ່​ວ່າ​ຈະ​ດ້ວຍ​ສາ​ເຫດ​ໃດໆ​ກໍ່ຕາມ ​ແມ່ນ​ຕ້ອງ​ໄດ້​ສົ່ງ​ຄືນ​ໃຫ້ ​​ແກ່ ໂຄງການ TABI ທັງ​ໝົດ​ ​ໃນ​ທັນທີ ຫລື ພາຍ​ຫຼັງ​ທີ່​ການ​ປະຕິບັດວຽກ​ງານ​ໂຄງ​ການ​ຍ່ອຍ​​​ໄດ້​ສໍາ​ເລັດ​ສົມ​ບຸນແລ້ວ ຫລື ພາຍຫລັງ​ທີ່​ສັນຍາ ​ໂຄງການ​ຍ່ອຍ​ໄດ້ໝົດ​ກໍານົດ​ອາຍຸ​ເວລາ​ແລ້ວ ​ເຊັ່ນ​ກັນ.***(​ບັນຊີລາຍການ ​ແລະ ລາຍ​ລະອຽດ ດັ່ງກ່າວ ​ໄດ້​ກໍານົດ​ໄວ້​ໃນ ​ເອກະສານ​ຄັດ​ຕິດ​ທີ່ 2).

**5.4 ​ເອກະສານ​ຢັ້ງຢືນ​ທາງ​ດ້ານ​ການ​ເງິນ**

ທຸກ​ໆການ​ອະນຸມັດ ​ແລະ​ ການໃຊ້​ຈ່າຍ, ແລະ ໃບບິນຮັບເງິນ, ລວມທັງ​ອັດຕາ​ເຂົ້າ​ຮ່ວມ​ປະຊຸມ, ຝຶກ​ອົບຮົມ, ​ແລະ ລົງ​ເຮັດ​ວຽກ​ພາກ​ສະໜາມ ​ແມ່ນ​ຈະ​ຕ້ອງ​ໄດ້​ປະຕິບັດ​ຕາມ​ຂໍ້່ຕົກລົງຂອງກະຊວງ​ການ​ເງິນ ​ສະບັບ​ເລກທີ 123/ກງ, ລົງ​ວັນ​ທີ 20 ມັງກອນ 2015 ​ແລະ​ຕາມ​ມາດຖານ ​ຂອງ ​ໂຄງການ TABI (ລາຍລະອຽດໃນເອກະສານຄັດຕິດ 2).

**5.5 ບັນຊີ​ທະນາຄານ​ ຂອງ ​ຄູ່​ຮ່ວມ​ງານ​ນໍາພາ​ການຈັດ​ຕັ້ງ​ປະຕິບັດ:**

|  |  |
| --- | --- |
| **ຊື່​ບັນຊີ : ສະຫະພັນແມ່ຍິງແຂວງ** | **ເລກ​ບັນຊີ : 050110000197628001** |
| **ຊື່​ທະນາຄານ : ທະນາຄານການຄ້າຕ່າງປະເທດ** | **ສາຂາ : ຫຼວງພະບາງ** |

**ມາດຕາ 6: ການ​ຍົກ​ເລີກ​ສັນຍາ**

**6.1 ຍົກ​ເລີກ​ໂດຍ​ຝ່າຍ ​ໂຄງການ TABI**

​ໂຄງການ TABI ​ມີ​ສິດ​ຍົກ​ເລີກ​ສັນຍາ​ໄດ້​ໃນ​ກໍລະນີ​ທີ່​ມີ​ການ​ປ່ຽນ​ແປງ​ຂະໜາດ​ໃຫຍ່​ຊຶ່ງ​ເກີດ​ຜົນ​ກະທົບ​ຕໍ່​ກັບ​ໂຄງການ. ​ໃນ​ກໍລະນີ​ດັ່ງ ກ່າວ​ນີ້, ໂຄງການ TABI ຈະ​ຕ້ອງ​ແຈ້ງ​ໃຫ້​ແກ່​ ຄູ່​ຮ່ວມ​ງານ​ນໍາພາ​ການຈັດ​ຕັ້ງ​ປະຕິບັດ​ ຮັບຊາບ​ໃນ​ທັນທີ​ ກ່ຽວ​ກັບ ​ການ​ຍົກ​ເລີກ​ສັນຍາ. ຄ່າ​ໃຊ້​ຈ່າຍ​ ​ຂອງ ​ຄູ່​ຮ່ວມ​ງານ​ນໍາພາການ​ຈັດ​ຕັ້ງ​ປະຕິບັດ​ ທີ່​​ໄດ້​ປະຕິບັດ​ກ່ອນ​ເວລາ​​ແຈ້ງ​ຍົກ​ເລີກ​ສັນຍາ​ນັ້ນ​ ແມ່ນ​ຈະ​ໄດ້​ຮັບ​ການ​ຊໍາລະ​ສະ​ສາງ​ຄືນ​ໃຫ້ໂດຍ ໂຄງການ TABI. ສ່ວນ​ ງົບປະມານ​ທີ່​ຍັງ​ບໍ່​ທັນ​ໄດ້​ໃຊ້​ຈ່າຍ​ ແມ່ນ​ຈະ​ຕ້ອງ​ໄດ້​ສົ່ງ​ຄືນ​ໃຫ້ໂຄງການ TABI.

​ເຖິງ​ແນວ​ໃດ​ກໍ່ຕາມ, ໂຄງການ TABI ມີ​ສິດ​ຍົກ​ເລີກ​ສັນຍາ​ນີ້ ​ໄດ້​ໂດຍ​ບໍ່​ຈໍາ​ເປັນຕ້ອງ​ແຈ້ງ​ລ່ວງ​ໜ້າ ແລະ ​ບໍ່​ຊໍາລະ​ຄ່າ​ຊົດ​ເຊີຍ​ໃດໆທັ້ງສິ້ນ ​ໃນ​ກໍລະນີ​ທີ່​ຄູ່​ຮ່ວມ​ງານ​ນໍາພາການ​ຈັດ​ຕັ້ງ​ປະຕິບັດ​ໂຄງການ​ຍ່ອຍ ​ໄດ້​ເຮັດ​ໜ້າ​ທີ່​ບົກຜ່ອງ, ບໍ່​ມີ​ຄວາມ​ຮັບຜິດຊອບ

ຫຼື​ ບໍ່​ສາມາດ​ເຮັດວຽກ​ໃຫ້ບັນລຸ​​​ໄດ້ຕາມເປົ້າ​ໝາຍ​ທີ່​ໄດ້​ກໍານົດ​ໄວ້​ໂດຍ​ບໍ່ສົມ​ເຫດ​ສົມຜົນ ​ແລະ ບໍ່​ສາມາດ​ຮັບຮອງ​ເອົາ​ໄດ້.

**6.2 ຍົກ​ເລີກ​ໂດຍຝ່າຍ ຄູ່​ຮ່ວມ​ງານ​ນໍາພາ​ການຈັດ​ຕັ້ງ​ປະຕິບັດ​ໂຄງການຍ່ອຍ**

ຖ້າຫາກ ​ຄູ່ຮ່ວມ​ງານ​ນໍາພາ​ການຈັດ​ຕັ້ງ​ປະຕິບັດ​ໂຄງການ​ຍ່ອຍ ມີ​ຄວາມ​ຕ້ອງການ​ຢາກຢຸດຕິ​ສັນຍາ​ສະບັບ​ນີ້​ກ່ອນ​ກໍານົດ​ເວລາ ​ແມ່ນ​ຈະ​ຕ້ອງ​ໄດ້​ແຈ້ງ​ເງື່ອນ​ໄຂ ​ແລະ ​ເຫດຜົນ​ ພ້ອມ​ທັງ​ດໍາ​ເນີນ​ການ​ປຶກສາ​ຫາລື​ກັນ​ ລະຫວ່າງ ໂຄງການ TABI ກັບ ​ຄູ່​ຮ່ວມ​ງານ​ຈັດ​ຕັ້ງ​ປະຕິບັດ​ໂຄງການ​ຍ່ອຍ ​ເພື່ອ​ຫາ​ທາງ​ອອກ​ທີ່​ເໝາະ​ສົມ. ​ໃນ​ກໍລະນີ​ທີ່ ທັງ​ສອງ​ຝ່າຍ ​ໄດ້ຕົກລົງ​ເປັນ​ເອກະ​ພາບ​ໂດຍ​ເຫັນ​ດີ​ຍົກ​ເລີກ​ສັນຍາ, ດັ່ງ​ນັ້ນງົບປະມານ​ທີ່​ຍັງ​ເຫຼືອ​ທັງ​ໝົດ​ ​​ແລະ ລວມທັງ ບັນດາພາຫະນະ, ວັດຖຸ, ອຸປະກອນ, ​ເຄື່ອງມື ​ແລະ ສິ່ງ​ອໍານວຍ​ຄວາມ​ສະດວກ​ໃນ​ການ​ເຮັດ​ວຽກ​ໂຄງການ​ຍ່ອຍທຸກ​ສິ່ງຢ່າງ ​ແມ່ນ​ຕ້ອງ​ໄດ້​ສົ່ງ​ຄືນ​ໃຫ້ ​​ແກ່ ໂຄງການ TABI ທັງ​ໝົດ​ ​ໃນ​ທັນທີ.

**ມາດຕາ 7: ຜົນ​ສັກສິດ​ ຂອງ ​ສັນຍາ**

ກ) ສັນຍາ​ສະ​ບັບນີ້​ ມີ​ຜົນ​ສັກສິດ​ນັບ​ຕັ້ງ​ແຕ່​ມື້​ທີ່​ທັງ​ສອງ​ຝ່າຍ​ໄດ້​ລົງ​ລາຍ​ເຊັນ​ຮ່ວມ​ກັນ​ແລ້ວ​ຢ່າງ​ຄົບ​ຖ້ວນ​ເປັນ​ຕົ້ນ​ໄປ.

ຂ) ສັນຍາ​ສະບັບ​ນີ້​ ສ້າງ​ຂຶ້ນ​ເປັນ 2 ສະບັບ​ທີ່​ມີ​ຄຸນຄ່າ​ເທົ່າ​ທຽມ​ກັນ ​ແລະ ​ຖືກຕ້ອງ​ຕາມ​ກົດໝາຍ​ແຫ່ງ ສປປ ລາວ. ໂຄງການ TABI ​ເກັບ​ມ້ຽນ 01 ສະບັບ ​ແລະ ​ອີກ 01 ​ສະບັບ ​ມອບ​ໃຫ້​ແກ່ ​ຄູ່​ຮ່ວມ​ງານ​ນໍາພາການ​ຈັດ​ຕັ້ງ​ປະຕິບັດ.

ຄ) ​ເອກະສານ​ຄັດ​ຕິດ​ ຕາມທີ່​ໄດ້​ລະບຸ​ໄວ້​ໃນ ​ມາດຕາ​ທີ 8 ຖື​ວ່າ ​ເປັນ​ສ່ວນ​ປະກອບ ​ຂອງ​ ສັນຍາ​ນີ້.

ງ) ໂຄງການ TABI ​ແລະ​ ຄູ່​ຮ່ວມ​ງານ​ນໍາພາ​ການຈັດ​ຕັ້ງ​ປະຕິບັດ​ໂຄງການຍ່ອຍ ​ຕ້ອງ​ແຈ້ງ​ບອກ​ເຊິ່ງກັນ ​ແລະ ​ກັນ​ໃນ​ທັນທີ​ ກ່ຽວ​ກັບ​ເຫດຜົນ​ທີ່​ຄາດ​ວ່າ​ຈະ​ບໍ່​ສາມາດ​ດໍາ​ເນີນ​ການ​ໄດ້​​ໃນ​ການຈັດ​ສົ່ງ​ປັດ​ໃຈ​ນໍາ​ເຂົ້າ ຫຼື​ ໝາກຜົນ​ ຕາມທີ່​ໄດ້​ກໍານົດ​ໄວ້​ໃນ​ບົດ​ກໍານົດ​ໜ້າ​ທີ່ ​ແລະ ​ກອບ​ວຽກ (ToR) ​ເຊິ່ງອາດ​ຈະ​ມີ​ການ​ຊັກ​ຊ້າ​ອອກ​ໄປ​ຕື່ມ ຫຼື​ ອາດ​ຈະ​ບໍ່​ເປັນ​ໄປ​ໄດ້​ເລີຍ.

ຈ) ສັນຍາ​ສະບັບ​ນີ້​ ສາມາດ​ດັດ​ແກ້​ໄດ້ ​ໂດຍ​ມີ​ການສະ​ເໜີ​ເປັນ​ລາຍ​ລັກອັກສອນ​ຈາກ​ຝ່າຍ​ໃດ​ໜຶ່ງ ​& ​​ທັງ​ສອງ​ຝ່າຍ​ຈະ​ຕ້ອງ​ໄດ້ມີ​ການ​ຕົກລົງ​ເຫັນ​ດີ​​ເປັນ​ເອກະ​ພາບນໍາກັນຢ່າງ​ເປັນ​ລາຍ​ລັກ​ອັກສອນອີກ​ເພື່ອ​ຢັ້ງຢືນ​ການ​ດັດ​ແກ້​ນັ້ນໆ ຢ່າງຄັກ​ແນ່.

**ມາດຕາ 8: ​ເອກະສານ​ຄັດ​ຕິດ**

1) ບົດ​ກໍານົດ​ໜ້າ​ທີ່ ​ແລະ​ ກອບ​ວຽກ​ໂຄງ​ການ​ຍ່ອຍ

2) ມາດຖານ​ການ​ລາຍ​ງານ​ທາງ​ດ້ານ​ການ​ເງິນ

3) ການ​ຄິດ​ໄລ່​ງົບປະມານ​ລະອຽດ

4) ຫຼັກການ​ປະຕິບັດ​ທາງ​ດ້ານ​ເຕັກນິກ​ທີ່​ຈະ​ນໍາ​ໃຊ້

5) ​ແບບ​ຟອມ​ເກັບ​ກໍາ​ຂໍ້​ມູນ, ​ເພື່ອຕິດຕາມຜົນການ​ຈັດ​ຕັ້ງ​ປະຕິບັດ

​

**ເຫັນ​ດີ ແລະ ຮັບ​ຮອງ​ໂດຍ:**

|  |  |  |  |
| --- | --- | --- | --- |
|  |  |  |  |
| **ທ່ານ ຄຣິສ ຟຼິນ** | **ວັນ​ທີ:** | **ທ່ານ ນາງ ວິໄລພອນ ໄຊຍະໂສມ** | **ວັນ​ທີ:** |
| ຫົວໜ້າ​ທີ​ມຊ່ຽວຊານໂຄງການ TABI/CTA |  | ຜູ້ຮັບຜິດຊອບຈັດຕັ້ງປະຕິບັດໂຄງການຍ່ອຍ |  |
|  |  |  |  |
| **ທ່ານ ພູນສະຫວັນ ພັນທະວົງສີ** | **ວັນ​ທີ:** | **ທ່ານ ນາງ ວຽນວິໄລ ດີລະພັນ** | **ວັນ​ທີ:** |
| ຜູ້ປະສານ​ງານ​ໂຄງການ​ຕາ​ບີ ປະ​ຈໍາ​ແຂວງ |  | ປະທານສະຫະພັນແມ່ຍິງແຂວງ |  |
|  |  |  |  |
| **ທ່ານ ​ເພັງ ສຸວັນ​ທອງ** | **ວັນ​ທີ:** |  | **ວັນ​ທີ:** |
| ຫົວໜ້າ​ປະສານ​ງານໂຄງການ TABI |  |  |  |

**​ເອກະສານ​ຄັດ​ຕິດ​ທີ 1: ບົດ​ກໍານົດ​ໜ້າ​ທີ່ ​ແລະ​ ກອບ​ວຽກ**

**1: ພາກ​ສະ​ເໜີ**

**1.1: ຊື່​ ຂອງ​ ໂຄງການ​ຍ່ອຍ: ຟື້ນຟູປ່າເຫັດທໍາມະຊາດ ແລະສົ່ງເສີມການປູກເຫັດທໍາມະຊາດ ຢູ່ເມືອງ ຈອມເພັດ ແຂວງຫຼວງພະບາງ**

**1.2 ຈຸດປະສົງລວມ/Aim /Goal:**

**ເພື່ອໃຫ້ເຫັດທໍາມະຊາດກາຍເປັນສິນຄ້າເອກະລັກຕິດພັນກັບການທອ່ງທ່ຽວ.**

**1.3: ຈຸດປະສົງສະເພາະຂອງໂຄງການຍ່ອຍ/Objective of this SPA**

* **ເພືອ່ຟື້ນຟູເຫັດທໍາມະຊາດໃຫ້ເພີ່ມປະລິມານ ແລະເພີ່ມຄວາມຫລາກຫລາຍຊະນິດຄືນ.**
* **ເພື່ອສົ່ງເສີມໃຫ້ປະຊາຊົນມີລາຍໄດ້ຈາກເຫັດຢ່າງຕໍ່ເນື່ອງ.**

**1.4: ສັງ​ລວມຫຍໍ້​ກິດຈະ​ກໍາ​ຕົ້ນຕໍ ​ແລະ​ວິທີ​ການ​ດໍາ​ເນີນ​ການ​ຕ່າງໆ​ຂອງ​ໂຄງການ​ຍ່ອຍ:**

ໂຄງການໄດ້ເກັບກກໍາຂໍ້ມູນດ້ານມູນເຊື້ອຂອງຊາວບ້ານ, ທ່າແຮງຂອງບ້ານ, ຄວາມຫລາກຫລາຍຂອງຊະນິດເຫັດທີ່ເກີດໄລຍະ 3 ປີ ຜ່ານມາ, ຜົນປະໂຫຍດຕໍ່ການດໍາລົງຊີວິດ, ບັນຫາ/ອຸປະສັກທີ່ພົບ, ຄໍາຄິດເຫັນ, ຄວາມຕອ້ງການຂອງຊາວບ້ານຢູ່ 5 ບ້ານ ຄື: ບ້ານ ນາຄໍາ, ຫ້ວຍຕ່ານ, ໂສມ, ນາ, ຊໍາອໍ້ ແລ້ວມາສຶກສາ ແລະຄັດເລືອກເອົາບ້ານທີ່ມີເງືອ່ນໄຂໃນການສ້າງລາຍຮັບເຂົ້າສູ່ຄອບຄົວ, ບ້ານທີ່ມີເຂດຄຸ້ມຄອງປ່າເຫັດ ແລະມີແຜນພັດທະນາບ້ານຕິດພັນກັບໂຄງການມີຈໍານວນ 3 ບ້ານ ຄື: ຫ້ວຍຕ່ານ, ໂສມ ແລະຊໍາອໍ້. ຫລັງຈາກນັ້ນກໍ່ໄດ້ຮັບເອົາຄໍາເຫັນຂອງຄະນະຊີ້ນໍາຂັ້ນເມືອງມາກໍານົດເປັນກິດຈະກໍາຕົ້ນຕໍມາຈັດຕັ້ງປະຕິບັດ.

ໜ້າວຽກຫລັກຂອໂຄງການທີ່ຈະຈັດຕັ້ງປະຕິບັດ:

1. ການກະກຽມ
2. ພັດທະນາການຈັດຕັ້ງ ແລະຊຸມຊົນ
3. ຟື້ນຟູ ແລະຄຸ້ມຄອງປ່າເຫັດທໍາມະຊາດ.
4. ສົ່ງເສີມຄວາມອາດສາມາດເຕັກນິກການປູກເຫັດທໍາມະຊາດ.
5. ສຶກສາຄວາມເຂົ້າໃຈດ້ານການຕະຫລາດ ແລະປຸງແຕ່ງເຫັດ
6. ຊຸກຍູ້, ຕິດຕາມ, ກວດກາ ແລະສັງລວມຂໍ້ມູນ.
7. ສະຫລຸບຕີລາຄາຜົນໂຄງການ.

**1.5: ກໍານົດ​ໄລຍະ​ເວລາ​ຂອງ​ໂຄງການຍ່ອຍ:**​ເລີ້ມ​ແຕ່ວັນທີ 10 ກັນຍາ ( 9 ) 2015 ​ເຖິງ​ວັນ​ທີ 30 ມີຖຸນາ (5) 2016.

​

**1.6: ຄາດ​ຄະ​ເນ​ງົບປະມານ​ຂອງ​ໂຄງການ​ຍ່ອຍ:**

**2 : ພາກສະເໜີບັນຫາ ​ເຫດຜົນ​ ​ແລະ ​ມູນ​ເບື້ອງ​ຕົ້ນ ຂອງ​ໂຄງການ​ຍ່ອຍ**

**2.1:~~​~~ ສະພາບ​ຄວາມ​ເປັນ​ມາ, ບັນຫາ​ຕົ້ນຕໍ, ​ແລະ ​ວິທີ​ການ​ແກ້​ໄຂ**

ເມືອງ ຈອມເພັດ ແຂວງ ຫລວງພະບາງ ເປັນເມືອງໜຶ່ງ ທີ່ມີຄວາມອຸດົມສົມບູນດ້ານເຄືອ່ງປ່າຂອງດົງ, ປະຊາຊົນເຄີຍມີມູນເຊື້ອໃນການເກັບກູ້ເຄືອ່ງປ່າຂອງດົງມາຮັບໃຊ້ຊີວິດປະຈໍາວັນ, ໃນນັ້ນເຫັດທໍາມະຊາດກໍ່ແມ່ພືດຊະນິດໜຶ່ງທີ່ແມ່ຍິງບັນດາເຜົ່າ 3 ບ້ານເປົ້າໝາຍຂອງໂຄງການຄື: ບ້ານຫ້ວຍຕ່ານ, ໂສມ ແລະຊໍາອໍ້ ແມ່ນເຄີຍມີມູນເຊື້ອໃນການເກັບກູ້ເຫັດມາບໍລິໂພກ ແລະຂາຍເປັນລາຍໄດ້ທີ່ສໍາຄັນຂອງຄອບຄົວ. ເມ່ືອເຫັນວ່າເຫັດທໍາມະຊາດມີຄວາມນິຍົມຈາກຜູ້ບໍລິໂພກພາຍໃນ ແລະບາງຊະນິດກາຍເປັນສິນຄ້າຂາຍອອກຕ່າງປະເທດ ໄດ້ເຮັດໃຫ້ເຫັດມີລາຄາແພງຂຶ້ນ; ແຕ່ກໍ່ຍັງມີສິ່ງທ້າທາຍເປັນຕົ້ນແມ່ນ

ຄົນລັກຕັດໄມ້, ໄຟໄໝ້ລາມປ່າ, ການປ່ຽນແປງຂອງດິນຟ້າອາກາດ, ນໍາໃຊ້ຢາຂ້າແມງໄມ້, ຢາຂ້າຫຍ້າເຂົ້າໃນການຜະລິດກະສິກໍາ ໄດ້ເຮັດໃຫ້ປະລິມານເຫັດເກີດຫລຸດລົງແຕ່ລະປີ, ຫລືເຫັດບາງຊະນິດເກືອບບໍ່ເກີດ, ຄົນມັກເບືອ່ເຫັດ. ອີກບັນຫາໜຶ່ງເຫັດເປັນພືດທີ່ເກັບຮັກສາໄວ້ບໍ່ດົນ ແລະເກີດຫລາຍໃນຊ່ວງຝົນຕົກຫລາຍ ແຕ່ເສັ້ນທາງບໍ່ສາມາດທຽວໄດ້ແມ່ຄ້າບໍ່ມາເກັບຊື້ເຮັດໃຫ້ເຫັດທີ່ເກັບໄດ້ເນົ່າ ຫລືລາຄາຕໍ່າ ປະຊາຊົນເສຽຜົນປະໂຫຍດ. ເຖິງແມ່ນວ່າການເກັບກູ້ເຫັດຈະພົບກັບບັນຫາຫລາຍຢ່າງກໍ່ຕາມ ແຕ່ກໍ່ຍັງເປັນອາຫານທີ່ຊາວ ຫລວງພະບາງ ມີຄວາມນິຍົມບໍລິໂພກ ແລະບາງຊະນິດເປັນສິຄ້າຂາອອກ. ເວົ້າລວມແລ້ວ ເຫັດຈະເກີດຕາມລະດູການ, ຄຽງຄູ່ກັນນັ້ນຍັງພົບບັນຫາຕ່າງໆທີ່ເກີດຂຶ້ນ ແຕ່ກົງກັນຂ້າມ ຄວາມຕອ້ງການບໍລິໂພກແມ່ນຕະຫລອດເວາລາ; ຈາກບັນຫາທີ່ກ່າວມາຂ້າງເທິງນັ້ນ ຕາມການສະເໜີຂອງຊາວບ້ານໃຫ້ຊອກວິທີການແກ້ໄຂ( ໃຫ້ຍົກບັນຫາເປັນແຕ່ລະຫົວຂໍ້ ແລະວິທີແກ້ໄຂເປັນຫົວຂໍ້)

ຊຶ່ງແມ່ນສະຫະພັນແມ່ຍິງຂັ້ນແຂວງ - ຂັ້ນເມືອງ ຮັບຜິດຊອບໂດຍກົງ ແລະຂະແໜງການທີ່ກ່ຽວຂອ້ງເຊັ່ນ: ຫອ້ງການ ກະສິກໍາ ແລະປ່າໄມ້ເມືອງ, ຫອ້ງການ ຊັບພະຍາກອນທໍາມະຊາດ ແລະສິ່ງແວດລອ້ມເມືອງ, ຫອ້ງການສາທາລະນະສຸກເມືອງ ແນໃສ່ເຮັດໃຫ້ປ່າເຫັດໄດ້ຮັບການຄຸ້ມຄອງ, ປະລິມານເຫັດເກີດເຜີ່ມຂຶ້ນຕາມລະດູ ແລະປູກເຫັດນອກລະດູ, ໃຫ້ຄວາມຮູ້ພື້ນຖານໃນການບໍລິໂພກເຫັດບໍ່ເປັນພິດ.

**2.2: ບັນຫາ/ ເຫດຜົນທາງດ້ານຊີວະນາໆພັນ ຫຼື ນິເວດກະສິກຳ:**

ເຫັດ​ແມ່ນ​ພືດ​ທີ່ເກີດ​ຢູ່​ຕາມປ່າໄມ້ທີ່ມີຄວາມອຸດົມສົມບູນ, ຊຸ່ມຊື່ນ, ເປັນ​​ແຫຼ່ງອາຫານ​ຂອງສັດປ່າບາງ​ຊະນິດ ແລະເປັນອາຫານທີ່ມີຄຸນປະໂຫຍດຕໍ່ຮ່າງກາຍຂອງຄົນ. ໃນເມືອ່ກອ່ນພວກເຮົາສັງເກດເຫັນໄດ້ວ່າໂດຍທົ່ວໄປເຫັດເກີດຢູ່ປ່າໄມ້ມີຫລວງຫລາຍ ແລະມີຫລາຍຊະນິດ. ຊາວບ້ານສາມາດເລືອກເອົາມາບໍລິໂພກ ແລະຂາຍຕາມຄວາມຕອ້ງການ ແລະເອົາຈາກປ່າໄມ້ທີ່ຢູ່ໃກ້ກັບບ້ານຂອງຕົນເອງ. ເມື່ອສະພາບດິນຟ້າອາກາດມີການປ່ຽນແປງ, ປ່າໄມ້ຖືກທໍາລາຍເຜີ່ມຂຶ້ນໃນແຕ່ລະປີ, ການນໍາໃຊ້ສານເຄມີເຂົ້າໃສ່ການຜະລິດກະສິກໍາ ໄດ້ເຮັດໃຫ້ເຫັດທີ່ເກີດຫລຸດລົງໃນແຕ່ລະປີ, ບາງບອ່ນເຫັດບໍ່ເກີດ, ສານເຄມີຕົກຄ້າງຕາມປ່າເຫັດ ເຮັດໃຫ້ເຫັດທີ່ກິນໄດ້ກາຍເປັນເຫັດເບືອ່ ເຊັ່ນ: ຢູ່ 3 ບ້ານ ໃນປີ 2013 ຊາວບ້ານເກັບມີເຫັດໄດ້ 19 ຊະນິດ, ປະລິມານ 12,319.70 ກິໂລ, ປີ 2014 ມີ 16 ຊະນິດ, ປະລິມານ 9,016.10 ກິໂລ ແລະປີ 2015 ມີ 9 ຊະນິດ, ປະລິມານ 1,233.10 ກິໂລ. ອີກດ້ານໜຶ່ງການ​ເກັບ​ກູ້ຂາດການຄຸ້ມຄອງໄດ້​ສົ່ງ​ຜົນ​ກະທົບໃສ່ຄວາມຍືນຍົງຄົງຕົວຂອງຊີວະນາໆພັນ.

**2.3 ບັນຫາ/ ເຫດຜົນທາງດ້ານເສດຖະກິດແລະການດຳລົງຊີວິດການເປັນຢູ່:**

​ປະຊາຊົນ 4 ບ້ານເປົ້າໝາຍຂອງໂຄງການເຄີຍມີມູນເຊື້ອໃນການເກັບກູ້ເຫັດ ເມືອ່ກອ່ນແມ່ນເກັບມາເປັນອາຫານປະຈໍາວັນ ເມືອ່ໂຄງລ່າງໄດ້ຮັບການພັດທະນາ ໂດຍສະເພາະແມ່ນເສັ້ນທາງເຊື່ອມຕໍ່ລະຫວ່າງບ້ານຫາບ້ານ, ເມືອງຫາເມືອງແລະໄດ້ເຮັດໃຫ້ເຫັດກາຍເປັນສິນຄ້າ, ອີກດ້ານໜຶ່ງຈໍານວນປະຊາກອນເຜີ່ມຂຶ້ນເຮັດໃຫ້ຄວາມ ຕອ້ງການບໍລິໂພກເຫັດນັບມື້ນັບຫລາຍຂຶ້ນ ເຫັດມີລາຄາສູງຂຶ້ນແຕ່ລະປີ ແລະການຕອບສະໜອງເຫັດຕາມທອ້ງຕະຫລາດບໍ່ພຽງພໍ ຈຶ່ງນໍາເຂົ້າມາຈາກຕ່າງແຂວງ.

**2.4 ບັນຫາ/ ເຫດຜົນທາງດ້ານສັງຄົມ, ບົດບາດຍິງຊາຍ****ແລະຊົນເຜົ່າ:**

​​​ການ​ເກັບກູ້ເຫັດ​ເປັນວຽກໜຶ່ງ​ເປັນ​ມູນ​ເຊື້ອ​ສະ​ເພາະ​ຂອງແມ່ຍິງ​ບັນດາເຜົ່າ ເປັນຕົ້ນແມນບ້ານທີ່ມີປ່າເຫັດໃກ້ບ້ານ ໃນເມື່ອກອ່ນມີແຕ່ແມ່ຍິງເທົ່ານັ້ນເກັບເຫັດມາບໍລິໂພກ, ເມື່ອຄວາມອຸດົມສົມບູນຂອງເຫັດຫລຸດລົງ, ຄົນເກັບເຫັດເຜີ່ມຂຶ້ນ ແລະເຫັດກາຍເປັນສິນຄ້າ ການເກັບກູ້ເຫັດຕອ້ງໄປກາງຄືນເກີດມີຄວາມສ່ຽງຫລາຍບາງຄອບຄົວຈຶ່ງມີທັງຍິງ ແລະຊາຍໄປເກັບເຫັດຮ່ວມກັນ, ບາງຄອບຄົວແມ່ນຜູ່ຊາຍໄປເກັບເຫັດ ແລະແມ່ຍິງເປັນຜູ່ຂາຍ, ສິ່ງສໍາຄັນການຕັດສິນລາຄາຂາຍເຫັດແມ່ນແມ່ຍິງ. ເວົ້າລວມແລ້ວການເກັບກູ້ເຫັດທໍາມະຊາດແມ່ນວຽກງານໜຶ່ງທີ່ມີທັງ ຍິງ ແລະຊາຍເຮັດຕົວຈິງດ້ວຍຄວາມເປັນເອກະພາບ; ດັງມີຂໍ້ມູນສະແດງອອກ: ເກັບເຫັດ 3 ບ້ານ ມີ 145 ຄົວເຮືອນ, ເຜົ່າ ລາວ 50 ຄົວເຮືອນ, ກຶມມຸ 95 ຄົວເຮືອນ, ມີພົນລະເມືອງ 791 ຄົນ, ຍິງ 388 ຄົນ, ເກັບເຫັດຕົວຈິງ ມີຜູ່ຊາຍ 143 ຄົນ, ຍິງ 144 ຄົນ.

**2.5 ບັນຫາ/ ເຫດຜົນອື່ນໆ**

**2.6: ຂໍ້​ມູນ​ເບື້ອງ​ຕົ້ນ​ກ່ຽວ​ກັບ​ໂຄງການຍ່ອຍ, ​ທີ່​ຕັ້ງ​ ​ແລະ​ຜູ້​ໄດ້​ຮັບ​ຜົນ​ປະ​ໂຫຍ​ດ**

|  | **ເມືອງ ຈອມເພັດ** | **ຈ/ນ​ຄົວ ເຮືອນ** | **ຈ/ນ​ພົນ** | **ຈ/ນ**  **ຍີງ** | **ຊົນ​ເຜົ່າ(ຄົວເຮືຶອນ)** | | | **ສັງລວມເຫັດທີ່ເກັບກູ້ປີ 2015** | | | | |
| --- | --- | --- | --- | --- | --- | --- | --- | --- | --- | --- | --- | --- |
| **ລ/ດ** | **ຊື່​ບ້ານ ​ແລະ ກຸ່ມ​ບ້ານ** | **ລະເມືອງ** | **ລາວ​** | **ກືມມຸ** | **ມົ້ງ** | **ລວມ (KG)** | **ກິນ(KG)** | **ເປັນຢາ(KG)** | **ຂາຍ(KG)** | **ລາຍຮັບ(KIP)** |
| **I** | **ກຸ່ມ ນາໄຊຈະເລີນ** |  |  |  |  |  |  |  |  |  |  |  |
| 1 | ບ້ານ ຫ້ວຍຕ່ານ | 61 | 324 | 154 | 0 | 61 | 0 |  |  |  |  |  |
|  | **Total** | **61** | **324** | **154** | **0** | **61** | **0** |  |  |  |  |  |
| **II** | **ກຸ່ມ ລອ້ງນໍ້າຕ່ານ** |  |  |  |  |  |  |  |  |  |  |  |
| 1 | ບ້ານ ໂສມ | 107 | 435 | 224 | 107 | 0 | 0 |  |  |  |  |  |
| 2 | ບ້ານ ຊໍາອໍ້ | 47 | 260 | 121 | 0 | 47 | 0 |  |  |  |  |  |
|  | **Total** | **154** | **683** | **339** | **107** | **47** | **0** |  |  |  |  |  |
| ***ລວມທັງໝົດ =*** | | ***215*** | ***1,007*** | ***493*** | ***107*** | ***108*** | ***0*** |  |  |  |  |  |

**( ສັງລວມຂໍ້ມູນເປັນ 3 ປີ, ປະລິມານເຫັດ**

**2.7: ການ​ເອົາ​ໃຈ​ໃສ່​ບົດບາດ​ຍິງ-ຊາຍ, ຄວາມ​ຮູ້​ທ້ອງ​ຖິ່ນ, ​ແລະ ​ຊົນ​ເຜົ່າ**

| **ຫົວ​ຂໍ້/ລາຍການ** | **ວິທີ​ການ​ປະຕິບັດແລະການພິຈາລະນາ/ເອົາໃຈໃສ່ເປັນພິເສດ** |
| --- | --- |
| **ດ້ານ​ບົດບາດ​ຍິງ-ຊາຍ** | ປະຈຸບັນຜູ່ເກັບກູ້ເຫັດທໍາມະຊາດ​ແມ່ນ​ເພດ​ຍິງ​ກວມ​ເອົາ 51.2 %. ດັ່ງ​ນັ້ນ​ການຟື້ນຟູເຫັດທໍາມະຊາດ ແລະການສົ່ງເສີມການປູກເຫັດນອກລະດູຈຶ່ງແມ່ນ​ໂອກາດ​ອັນ​ດີ​ໃຫ້​ແມ່ຍິງ​ບັນດາ​ເຜົ່າ​ໃຫ້​ມີ​ບົດບາດ​ໃນ​ການ​ສ້າງ​ລາຍ​ຮັບຂອງ​ຄອບຄົວ ແລະມີສ່ວນຮ່ວມໃນການຄຸ້ມຄອງ, ປົກປັກຮັກສາປ່າເຫັດ. |
| **ດ້ານ​ຄວາມ​ຮູ້​ທ້ອງ​ຖິ່ນ** | ການເກັບເຫັດແມ່ນຄວາມ​ຮູ້​ທ້ອງ​ຖິ່ນ​ທີ່ສືບ​ທອດ​ກັນ​ມາ​ແຕ່​ດົນ ແລະປະຕິບັດຕາມລະດູການ ທັງມີຄວາມຮູ້ຂັ້ນພື້ນຖານໃນການສັງເກດເຫັດທີ່ມີທາດເບື່ອ. |
| **ດ້ານ​ຊົນ​ເຜົ່າ** | ການເກັບເຫັດທໍາມະຊາດ​ເປັນ​ມູນ​ເຊື້ອປະຊາຊົນບັນດາເຜົ່າທີ່​​ເຮັດ​​ແບບສືບ​ທອດ​ກັນ​ມາແຕ່ດົນນານ ໂດຍສະເພາະແມ່ນປະຊາຊົນທີ່ດໍາລົງຊີວິດຢູ່ເຂດທີ່ມີປ່າເຫັດ |

**3: ຈຸດປະສົງ​ ສາມ ດ້ານ , ຄາດ​ຄະ​​ເນ​ຜົນ​ໄດ້​ຮັບ, ​ແລະ​ ລະບົບ​ການ​ຕິດຕາມ​ປະ​ເມີນ​ຜົນ​ສໍາ​ເລັດ​**

| **ຈຸດປະສົງ​ຂອງ​ໂຄງການ​ຍ່ອຍ** | **ຄາດ​ຄະ​ເນ​ຜົນ​ໄດ້​ຮັບ** | **ລະບົບ​ການ​ຕິດຕາມ​ຜົນ​ສໍາ​ເລັດ​ຂອງ​ໂຄງການ​ຍ່ອຍ** | |
| --- | --- | --- | --- |
| **ຕົວ​ວັດ​ແທກ​ຜົນ​ສໍາ​ເລັດ** | **ແຫຼ່ງຢັ້ງຢືນ​ຂໍ້​ມູນ​ເຖິງ​ຜົນ​ສໍາ​ເລັດ** |
| **1. ດ້ານ​ຊີວະ​ນາໆ​ພັນ​ກະສິກໍາ** | |  |  |
| * **ເພືອ່ຟື້ນຟູເຫັດທໍາມະຊາດໃຫ້ເພີ່ມປະລິມານ ແລະເພີ່ມຄວາມຫລາກຫລາຍຊະນິດຄືນ.** | * ປ່າໄມ້ທີ່ເປັນແຫລ່ງເຫັດເກີດໄດ້ຮັບການຄຸ້ມຄອງ, ປົກປັກຮັກສາ, ເຫັດເກີດເພີ່ມຂຶ້ນດ້ານປະລິມານ ແລະມີຫລາຍຊະນິດ. | * ມີລະບຽບການຄຸ້ມຄອງປ່າເຫັດຢ່າງເໝາະສົມ. * ມີສະຖິຕິປ່າເຫັດທໍາມະຊາດຢູ່ເຂດບ້ານຄຸ້ມຄອງຢ່າງໜອ້ຍ 45 ha * ການເກັບກູ້ເຫັດຂອງຊາວບ້ານເຜີ່ມຂຶ້ນຢ່າງໜອ້ຍ 800 kg ແລະເຫັດຊະນິດເກີດຢ່າງໜອ້ຍ 33 ຊະນິດ. | * ບົດ​ລາຍ​ງານກິດຈະກຳ​. * ສະຖິຕິການເກັບເຫັດຂອງຊາວບ້ານ. * ເອກະສານລະບຽບການຄຸ້ມຄອງປ່າ. * ແຜນທີ່ປ່າເຫັດ. |
| **2. ດ້ານ​ເສດຖະກິດ ​ແລະ ​ການ​ດໍາລົງ​ຊີວິດ** | |  |  |
| * **ເພື່ອສົ່ງເສີມໃຫ້ປະຊາຊົນມີລາຍໄດ້ຈາກເຫັດຢ່າງຕໍ່ເນື່ອງ.** | * ລາຍໄດ້ຈາກການຂາຍເຫັດທໍາມະຊາດ ແລະເຫັດປູກຂອງປະຊາຊົນຫລາຍຂຶ້ນກວ່າແຕ່ກອ່ນ. | * ຂໍ້ມູນລາຍຮັບຈາກການຂາຍເຫັດຂອງຊາວບ້ານສະເລ່ຽ 1,000,000 ກີບ/ຄອບຄົວ. | * ສະຖິຕິການເກັບເຫັດ ແລະລາຍຮັບ |
| **3. ດ້ານບົດບາດ​ຍິງ-ຊາຍ, ຄວາມ​ຮູ້​ທ້ອງ​ຖິ່ນ ​ແລະ​ ຊົນ​ເຜົ່າ** | |  |  |
| * ເພື່ອສົ່ງເສີມໃຫ້ທັງຍິງ ແລະຊາຍ ພອ້ມກັນເສີມຂະຫຍາຍພູມປັນຍາໃນການເກັບກູ້ເຫັດມາຮັບໃຊ້ຊີວິດປະຈໍາວັນ ແລະຮ່ວມກັນຄຸ້ມຄອງ, ປົກປັກຮັກສາປ່າເຫັດໃຫ້ຍືນຍົງ. | * ພາຍໃນບ້ານມີຄວາມສາມັກຄີ,ມີຄວາມເປັນເຈົ້າການ ເຮັດໃຫ້ພື້ນທີ່ປ່າເຫັດໄດ້ຮັບການບູລະນະໃຫ້ມີຄວາມອຸດົມສົມບູນ | * ບ້ານເປົ້າໝາຍ 3 ບ້ານ ເປັນບ້ານມີຄວາມສະຫງົບ, ປ່າໄມ້ອຸດົມສົມຂຶ້ນ | * ບົດລາຍງານ * ປ້າຍບ້ານ ວັດທະນະທໍາ, ບ້ານ ປອດຄະດີ, ບ້ານສະຫະພັນແມ່ຍິງ 3 ດີ |
| **ດ້ານອື່ນໆ** | | |  |
|  |  |  |  |

**4. ພາກສ່ວນ​ຮັບຜິດຊອບ​ໂຄງການ​ຍ່ອຍ**

**4.1 ອົງການ​ຈັດ​ຕັ້ງ​ຮັບຜິດຊອບໃນການ​ຈັດຕັ້ງ​ປະຕິບັດໂຄງການຍ່ອຍ**

​ **ໂຄງການ​ຍ່ອຍ​ນີ້​ຈະ​ຖືກ​ຈັດ​ຕັ້ງ​ປະຕິບັດໂດຍ: ​**

**​ເຊິ່ງມີ​ບົດບາດ​ອັນ​ສໍາຄັນ​ຄື:**

* **ຮັບປະກັນ​ໃຫ້​ໂຄງການ​ຍ່ອຍ​ໄດ້​ຮັບ​ການ​ຄຸ້ມ​ຄອງ​ຢ່າງ​ມີ​ປະສິດທິ​ຜົນ.**
* **ຈັດການ, ຕິດຕາມ ​ແລະ​ ຄຸ້ມ​ຄອງ​ບໍລິຫານ​ການ​ເງິນ.**
* **ຈັດ​ຕັ້ງ​ປະຕິບັດ ​ແລະ ຄຸ້ມ​ຄອງ​ດ້ານ​ວິຊາ​ການ​ຂອງ​ໂຄງການຍ່ອຍ, ​ສ້າງ​ແຜນການ ແລະ ລາຍ​ງານ​ຜົນ​ໄດ້​ຮັບ​ຕ່າງໆ.**

**​4.1.1 ຜູ້​ຮັບຜິດຊອບ​ຊີ້ນໍາໃນ​ການຈັດຕັ້ງ​ປະຕິບັດ​ໂຄງ​ການ​ຍ່ອຍ​ປະກອບ​ດ້ວຍ:**

| **ລ/ດ** | **ອົງການ/ຂະ​ແໜງ​ການ​/**  **ພາ​ກສ່ວນ** | **ຊື່​ພະນັກງານ** | **ໜ້າ​ທີ່ຮັບຜິດຊອບ​ໃນ​ຫ້ອງການ** | **ໜ້າ​ທີ່​ຮັບຜິດຊອບໃນ​ໂຄງການ​ຍ່ອຍ** |
| --- | --- | --- | --- | --- |
| 1 | ສະຫະພັນແມ່ຍິງແຂວງ | ນ. ບົວຈັນ ນາມມະວົງ | ຮອງປະທານ | ສຶກສາອົບຮົມການເມືອງແນວຄິດ, ຊຸກຍູ້, ຕິດຕາມ, ກວດກາ, ອໍານວຍຄວາມສະດວກ, ແນະນໍາດ້ານລະບຽບການ, ນະໂຍບາຍ, ວິຊາການ, ອະນຸມັດການຈັດຕັ້ງປະຕິບັດ. |
| 2 | ສະຫະພັນແມ່ຍິງເມືອງ ຈອມເພັດ | ນ. ແສງເດືອນ ຈິດຕະພົງ | ປະທານ | ສຶກສາອົບຮົມການເມືອງແນວຄິດ, ຊຸກຍູ້, ຕິດຕາມ, ກວດກາ, ອໍານວຍຄວາມສະດວກ, ແນະນໍາດ້ານລະບຽບການ, ນະໂຍບາຍ, ວິຊາການ. |

**4.1.2 ພະນັກງານ​ຜູ້​ຮັບຜິດຊອບ​ຕົ້ນຕໍ​ໃນ​ການ​ປະຕິບັດ​ໂຄງ​ການ​ຍ່ອຍ​ປະກອບ​ດ້ວຍ:**

| **ລ/ດ** | **ອົງການ/ຂະ​ແໜງ​ການ​/ ພາ​ກສ່ວນ** | **ຊື່​ພະນັກງານ** | **ໜ້າ​ທີ່ຮັບຜິດຊອບ​**  **ໃນ​ຫ້ອງການ** | **ໜ້າ​ທີ່​ຮັບຜິດຊອບໃນ​ໂຄງການ​ຍ່ອຍ** |
| --- | --- | --- | --- | --- |
| 1 | ສະຫະພັນແມ່ຍິງແຂວງ | ນ. ວິໄລພອນ ໄຊຍະໂສມ | ວິຊາການ ໂຄສະນາ | ລົງຈັດຕັ້ງປະຕິບັດກິດຈະກໍາໃນກຸ່ມເປົ້າໝາຍ, ຕິດຕາມ, ຊຸກຍູ້, ແນະນໍາດ້ານວິຊາການ, ພົວ ພັນປະສານງານ. ສ້າງແຜນກິດຈະກໍາ, ງົບປະ ມານ ແລະສະຫລຸບລາຍງານໃຫ້ຂັ້ນເທິງ ແລະພາກສ່ວນທີ່ກ່ຽວຂອ້ງ. |
| 2 | ສະຫະພັນແມ່ຍິງເມືອງ ຈອມເພັດ | ນ. ສີວິໄລ | ວິຊາການພັດທະນາ | ລົງຈັດຕັ້ງປະຕິບັດກິດຈະກໍາໃນກຸ່ມເປົ້າໝາຍ, ຕິດຕາມ, ຊຸກຍູ້, ແນະນໍາດ້ານວິຊາການ, ພົວ ພັນປະສານງານ. ສ້າງແຜນກິດຈະກໍາ, ງົບປະ ມານ ແລະສະຫລຸບລາຍງານໃຫ້ຂັ້ນເທິງ ແລະພາກສ່ວນທີ່ກ່ຽວຂອ້ງ. |

**4.1.3 ຄູ່​ຮ່ວມ​ງານ​ຊ່ວຍ​ໃນ​ການຈັດ​ຕັ້ງ​ປະຕິບັດໂຄງການຍ່ອຍ**

| **ລ/ດ** | **ອົງການ, ຂະ​ແໜງ​ການ​,**  **ພາ​ກສ່ວນ** | **ຊື່​ພະນັກງານ** | **ໜ້າ​ທີ່ຮັບຜິດຊອບ​ໃນ​ຫ້ອງການ** | **ໜ້າ​ທີ່​ຮັບຜິດຊອບໃນ​ໂຄງການ​ຍ່ອຍ** |
| --- | --- | --- | --- | --- |
| 1 | ໜ່ວຍງານວາງແຜນນໍາໃຊ້ທີ່ດິນ ກະສິໍາແຂວງ | xxxxxxxxxxx | xxxxxxxxxxxxxxxxx | ສຳຫລວດ, ກໍານົດຈຸດປ່າເຫັດ, ວາງແຜນຄວບຄຸມໄຟລາມປ່າ, ເຜີຍແຜ່ກົດລະບຽບ, ຕິດຕາມສະພາບການປ່ຽນແປງຂອງປ່າເຫັດ |
| 1 | ຫອ້ງການ ກະສິກໍາ ແລະປ່າໄມ້ເມືອງ ຈອມເພັດ | xxxxxxxxxxxxx | xxxxxxxxxxxxxxxx | ສໍາຫລວດ, ຈັດສັນພື້ນທີ່ປ່າເຫັດ, ຄວບຄຸມໄຟລາມປ່າຕິດຕາມສະພາບການປ່ຽນແປງຂອງປ່າເຫັດ |
| 2 | ຫອ້ງການ ຊັບພະຍາກອນທໍາມະຊາດ ແລະສິ່ງແວດລອ້ມ ເມືອງ ຈອມເພັດ | xxxxxxxxxxxxxx | xxxxxxxxxxxxxxxxxxx | ສໍາຫລວດ, ຈັດສັນພື້ນທີ່ປ່າເຫັດ,ຄວບຄຸມໄຟລາມປ່າ, ຕິດຕາມສະພາບການປ່ຽນແປງຂອງປ່າເຫັດ |
| 3 | ຫອ້ງການສາທາລະນະສຸກເມືອງ ຈອມເພັດ | xxxxxxxxxxxx | xxxxxxxxxxxxxxxxxxx | ຕິດຕາມການຄຸ້ມຄອງ, ນໍາໃຊ້ນໍ້າລິນ, ໃຫ້ຄວາມຮູ້ກ່ຽວກັບອາຫານທີ່ເປັນພິດ |
| 4 | ຫອ້ງການ TABI ວຽງຈັນ ແລະTABI ຫລວງພະບາງ ປະສານ ດ້ານພະນັກງານວິຊາການ. | xxxxxxxxxxxxxx | xxxxxxxxxxxxxxxxxxx | ແນະນໍາ, ໃຫ້ຄໍາປຶກສາດ້ານເຕັກການເກັບ, ປູກເຫັດ, ການປຸງແຕ່ງເຫັດແຫ້ງ |
| 5 | ຫອ້ງການ TABI ວຽງຈັນ ແລະTABI ຫລວງພະບາງ ປະສານ ພະນັກງານດ້ານວິຊາການ | xxxxxxxxxxxxxx | xxxxxxxxxxxxxxxxxx | ເຕັກນິກການຟື້ນຟູເຫັດທໍາມະຊາດ |
| 6 | ອາສະມັກບ້ານໆ ຫ້ວຍຕ່ານ | ນ. ຄໍາຫວິນ |  | ບັນທຶກຂໍ້ມູນການເກັບເຫັດຂອງຊາວບ້ານ ຫ້ວຍຕ່ານ |
| 7 | ອາສະມັກບ້ານໆ ໂສມ | ນ. ຈັນຖະໄຫລ |  | ບັນທຶກຂໍ້ມູນການເກັບເຫັດຂອງຊາວບ້ານ ໂສມ |
| 8 | ອາສະມັກບ້ານໆ ຊໍາອໍ້ | ນ. ຈັນຖະໜອມ |  | ບັນທຶກຂໍ້ມູນການເກັບເຫັດຂອງຊາວບ້ານ ຊໍາອໍ້ |

**5. ​ແຜນການ​ຈັດ​ຕັ້ງ​ປະຕິບັດ​ໂຄງການ​ຍ່ອຍ:**

**5.1 ຂັ້ນ​ຕອນ ຫຼື​ ໜ້າ​ວຽກ ​ແລະ​ວິທີ​ການ​ປະຕິບັດ​ກິດຈະ​ກໍາ, ການ​ກໍານົດ​ອົງການ​ຜູ້​ຮັບຜິດຊອບ ​ແລະ​ແຜນການ​ຕິດຕາມ​ຄວາມ​ຄືບ​ໜ້າ​ໃນ​ການ​ປະຕິບັດ​ແຕ່​ລະ​ກິດຈະ​ກໍາ**

| **ຂັ້ນ​ຕອນ/ໜ້າ​ວຽກ ​ແລະ**  **​ກິດຈະ​ກໍາ​ຕ່າງໆ** | **ລາຍ​ລະອຽດ​ວິທີ​ການຈັດ​ຕັ້ງ​ປະຕິບັດ​ກິດຈະ​ກໍາ** | **ອົງການ​ & ຊື່ຜູ້​ຮັບຜິດຊອບ** | **​ແຜນ​ການຕິດຕາມ​ຄວາມ​ຄືບ​ໜ້າ** | |
| --- | --- | --- | --- | --- |
| **ຕົວ​ວັດ​ແທກ​ຜົນ​ສໍາ​ເລັດ** | **​ແຫຼ່ງກວດ​ສອບ​ຂໍ້​ມູນ** |
| **ຂັ້ນ​ຕອນ/ໜ້າ​ວຽກ​ທີ່1 : ການກະກຽມ** | |  |  |  |
| 1.1 ສ້າງຄວາມອາດສາມາດໃຫ້ພະນັກງານ | * ເຜີຍແຜ່, ແນະນໍາໜ້າວຽກ, ແຜນວຽກ. * ກະກຽມອຸປະກອນ, ເອກະສານ | ນ. ບົວຈັນ ນາມມະວົງ.  ນ. ແສງເດືອນ ຈິດຕະພົງ | * ພະນັກງານວິຊາການຈໍານວນ 2 ຄົນ ເຂົ້າໃຈຕໍ່ຈຸດປະສົງ, ເປົ້າໝາຍ, ໜ້າວຽກຂອງໂຄງການ ແລະຄວາມຮັບຜິດຊອບຂອງແຕ່ລະຄົນ. | * ບົດລາຍງານ * ຮູບພາບ |
| 1.2 ຈັດກອງປະຊູມແນະນໍາໂຄງການ ຂັ້ນເມືອງ | * ສະເໜີຂໍອະນຸຍາດຈັດກອງປະຊຸມຈາກເຈົ້າເມືອງ. * ແຈ້ງເຊີນພາກສ່ວນທີ່ກ່ຽວຂອ້ງ * ລາຍງານເອກະສານໂຄງການ * ປຶກສາຫາລື, ປະກອບຄໍາຄິດຄໍາເຫັນ. * ລາຍງານຜົນຂອງກອງປະຊຸມ | ນ. ບົວຈັນ ນາມມະວົງ.  ນ. ແສງເດືອນ ຈິດຕະພົງ  ນ. ວິໄລພອນ ໄຊຍະໂສມ  ນ. ສີວິໄລ | * ຜູ່ຊີ້ນໍາໂຄງການແຂວງ, ຄະນະນໍາຂັ້ນເມືອງ. ຂະແໜງການທີ່ກ່ຽວຂອ້ງ ແລະຜູ້ຈັດຕັ້ງປະຕິບັດຂັ້ນແຂວງ-ຂັ້ນເມືອງ ແລະການຈັດຕັ້ງບ້ານຈໍານວນ 15 ຄົນເຂົ້າໃຈເປັນເອກະພາບ | * ບົດລາຍງານ * ຮູບພາບ * ໃບລົງທະບຽນ |
| **ຂັ້ນ​ຕອນ/ໜ້າ​ວຽກ​ທີ່2 : ພັດທະນາການຈັດຕັ້ງ ແລະຊຸມຊົນ** | |  |  |  |
| 2.1 ແຕ່ງຕັ້ງຄະນະກໍາມະການຄຸ້ມຄອງປ່າໄມ້ຂັ້ນບ້ານ | * ຈັດກອງປະຊຸມຮ່ວມກັບຊາວບ້ານຄັດເລືອກເອົາຄະນະກໍາມະການຂັ້ນບ້ານ, * ແບ່ງຄວາມຮັບຜິດຊອບ. * ບໍາລຸງພາລະບົດບາດ | -ນ. ບົວຈັນ ນາມມະວົງ  -ນ. ວິໄລພອນ ໄຊ  ຍະໂສມ  -ນ. ສີວິໄລ | * ລາຍຊື່ຄະນະກໍາມະການຂັ້ນບ້ານໆລະ 6 ຄົນ. * ຄະນະກໍາມະການຂັ້ນບ້ານ 18 ຄົນ ຮັບຮູ້ ແລະເຂົ້າໃຈຕໍ່ພາລະບົດບາດ, ໜ້າທ່ີຮັບຜິດຊອບຂອງຕົນເອງ | * ບົດລາຍງານ * ຂໍ້ຕົກລົງແຕ່ງຕັ້ງຄະນະກໍາມະການຂັ້ນບ້ານ, * ເອກະສານພາລະບົດບາດ * ຮູບພາບ |
| 2.2 ສ້າງຕັ້ງກຸ່ມປູກເຫັດທໍາມະຊາດ | * ຈັດກອງປະຊຸມຮ່ວມກັບຊາວບ້ານຄັດເລືອກເອົາສະມາຊິກກຸ່ມປູກເຫັດທໍາມະຊາດ * ສະມາຊິກກຸ່ມປູກເຫັດຄັດເລືອກເອົາຄະນະກຸ່ມ, ແບ່ງຄວາມຮັບຜິດຊອບໃຫ້ຄະນະກຸ່ມແຕ່ລະຄົນ. * ບໍາລຸງພາລະບົດບາດ | -ນ. ບົວຈັນ ນາມມະວົງ  -ນ. ວິໄລພອນ ໄຊ  ຍະໂສມ  -ນ. ສີວິໄລ | * ໄດ້ສະມາຊິກກຸ່ມປູກເຫັດທໍາມະຊາດບ້ານລະກຸ່ມ. ກຸ່ມໜຶງມີ 10 ຄົນ ໃນນັ້ນຄະນະກຸ່ມບ້ານລະ 3 ຄົນ; ລວມທັງໝົດມີ 3 ກຸ່ມ, ສະມາຊິກ 30 ຄົນ * ສະມາຊິກກຸ່ມປູກເຫັດຈໍານວນ 3 ກຸ່ມຮັບຮູ້ ແລະເຂົ້າໃຈຕໍ່ພາລະບົດບາດຂອງກຸ່ມ, ຄະນະກຸ່ມແຕ່ລະຄົນເຈົ້າໃຈຕໍ່ ໜ້າທ່ີຮັບຜິດຊອບຂອງຕົນເອງ | * ຂໍ້ຕົກລົງແຕ່ງຕັ້ງຄະນະກໍາມະການຂັ້ນບ້ານ, * ຂໍ້ຕົກລົງສ້າງຕັ້ງກຸ່ມ * ຂໍ້ຕົກລົງສ້າງກຸ່ມປູກເຫັດທໍາມະຊາດ * ຂໍ້ຕົກລົງແຕ່ງຕັ້ງຄະນະກຸ່ມ * ເອກະສານພາລະບົດບາດ * ໃບລົງທະບຽນ |
| **ຂັ້ນ​ຕອນ/ໜ້າ​ວຽກ​ທີ່ 3: ຟື້ນຟູ ແລະຄຸ້ມຄອງປ່າເຫັດທໍາມະຊາດ** | |  |  |  |
| 3.1 ສໍາຫລວດ, ກໍານົດຈຸດປ່າເຫັດ | ຜູ້ຈັດຕັ້ງປະຕິບັດໂຄງການປະສານສົມທົບກັບຫອ້ງການ ກ-ປ ເມືອງ ແລະຫອ້ງການ ຊັບ ເມືອງ ແລະຮ່ວມກັບຊາວບ້ານເປົ້າໝາຍ:   * ກໍານົດເຂດປ່າເຫັດເຂົ້າແຜນທີ່ບ້ານ. * ລົງພື້ນທີ່ປ່າ ເພືອ່ກໍານົດຈຸດ GPS * ກໍານົດແລວກັນໄຟໄໝ້ລາມປ່າ | -ນ. ວິໄລພອນ ໄຊ  ຍະໂສມ  -ນ. ສີວິໄລ  -ວິຊາການ ກ-ປ ເມືອງ  -ວິຊາການ ຊັພ | * ສໍາຫລວດປ່າເຫັດ 3 ບ້ານ ໃນເນື້ອທີ່ 45 ha ເພືອ່ຟື້ນຟູ ແລະຄຸ້ມຄອງ | * ບົດລາຍງານ. * ຮູບພາບ. * ແຜນທີ່ |
| 3.2 ສ້າງນິຕິກໍາການຟື້ນຟູ ແລະຄຸ້ມຄອງປ່າເຫັດ | ທິມງານວິຊາການຮ່ວມກັບປະຊາຊົນບ້ານເປົ້າໝາຍ ເພື່ອ:   * ສ້າງລະບຽບການຄຸ້ມຄອງປ່າເຫັດ | -ນ. ວິໄລພອນ ໄຊ  ຍະໂສມ  -ນ. ສີວິໄລ | * ແຕ່ລະບ້ານເປົ້າໝາຍຂໍ້ກໍານົດວ່າດ້ວຍກົດລະບຽບການຄຸ້ມຄອງປ່າເຫັດທໍາມະຊາດ ທີ່ສອດຄອ່ງກັບສະພາບ, ຈຸດພິເສດ ບ້ານລະ 1 ສະບັບ | * ບົດລາຍງານ. * ເອກະສານຂໍ້ກໍານົດວ່າດ້ວຍກົດລະບຽບການຄຸ້ມຄອງປ່າເຫັດທໍາມະຊາດ * ຮູບພາບ |
| 3.3 ສ້າງແຜນການຟື້ນຟູເຫັດທໍາມະຊາດ | * ພົວພັນກັບຜູ່ຊ່ຽວຊານດ້ານການຟື້ນຟູປ່າເຫັດທໍາມະຊາດ * ວາງແຜນຮ່ວມກັບຊາວບ້ານ ແລະແນະນໍາເຕັກນິກການຟື້ນຟູພາກທິດສະດີ ແລະສາທິຢູ່ພື້ນທີ່ປ່າຕົວຈິງ | TABI ວຽງຈັນ ປະສານກັບຜູ່ຊ່ຽວຊານ | * ມີແຜນການຟື້ນຟູຢ່າງລະອຽດ, ຊັດເຈນ * ຊາວບ້ານໄດ້ຮັບຮູ້ ແລະເຂົ້າໃຈເຕັກນິກການຟື້ນຟູເຫັດທໍາມະຊາດຂັ້ນພື້ນຖານ | * ລາຍຊື່ຜູ້ຊ່ຽວຊານ * ບົດລາຍງານ * ຮູບພາບ |
| 3.4 ໃຫ້ຄວາມຮູ້ອາຫານທີ່ເປັນພິດ | * ເຕົ້າໂຮມຊາວບ້ານ ເພືອ່ຟັງການລາຍງານກ່ຽວກັບວິທີການຄົວເຫັດກິນ, ສະພາບຄົນເບື່ອເຫັດ. * ໃຫ້ບົດຮຽນກ່ຽວກັບການສັງເກດອາຫານທີ່ເປັນພິດ ແລະການແກ້ໄຂເວລາເບື່ອອາຫານ | -ນ. ວິໄລພອນ ໄຊ  ຍະໂສມ  -ນ. ສີວິໄລ  -ວິຊາການສາທາເມືອງ ຈອມເພັດ | * ຊາວບ້ານພາຍໃນ 3 ບ້ານ ມີຄວາມຮູ້ກ່ຽວກັບການກິນອາຫານທີ່ປອດໄພ ແລະຮູ້ວິທີແກ້ໄຂເວລາເບື່ອອາຫານ | * ບົດລາຍງານ * ຮູບພາບ |
| 3.5 ບັນທຶກການເກັບກໍາຂໍ້ມູນເກັບເຫດຂອງຊາວບ້ານ | * ອາສາສະມັກບ້ານບັນທຶກເຫັດແຕ່ລະຊະນິດທີ່ຊາວບ້ານເກັບໄດ້ແຕ່ລະວັນ ແລະລາຍຮັບຈາກການຂາຍເຫັດໃສ່ແບບຟອມປຶ້ມບັນທຶກ | -ນ. ຄໍາຫວິນ  -ນ. ຈັນຖະໄຫລ  -ນ. ຈັນຖະໜອມ | * ມີຂໍ້ມູນຊະນິດເຫັດທີ່ຊາວບ້ານເກັບໄດ້ໃນແຕ່ລະວັນຂອງ 3 ບ້ານ ແລະລາຍຮັບຈາກການຂາຍເຫັດ. | * ບົດລາຍງານ * ສະຖິຕິເຫັດປະຈໍາເດືອນ * ຮູບພາບ |
| **ຂັ້ນຕອນ/ໜ້າວຽກທີ່ 4: ສົ່ງເສີມຄວາມອາດສາມາດດ້ານເຕັກນິກການປູກເຫັດທໍາມະຊາດ** | |  |  |  |
| 4.1 ກະກຽມອຸປະກອນ ສໍາລັບໃນການສ້າງເຮືອນຮົ່ມເຫັດສາທິດ | - ຮ່ວມກັບກັບຊາວບ້ານຄັດເລືອກສະຖານທີ່ປຸກສ້າງເຮືອນຮົ່ມ,  - ລວບລວມການປະກອບສ່ວນວັດສະດຸທອ້ງຖິ່ນຂອງຊາວບ້ານ  -ຈັດຊື້ອຸປະກອນທີ່ຈໍາເປັນ  -ປຸກສ້າງເຮືອນຮົ່ມເຫັດ | xxxxxxxxxxxxxxxxx | * ມີອຸປະກອນຄົບຕາມຈໍານວນທີ່ຕອ້ງການ * ມີເຮືອນຮົ່ມສາທິດປູກເຫັດບ້ານລະ 1 ຫລັງ ລວມ 3 ຫລັງ ຂະໜາດ. . . ມ x . . ມ | * ບົດລາຍງານລາຍການວັດສະດຸ. * ຮູບພາບ |
| 4.2 ຝຶກອົບຮົມເຕັກນິກການປູກເຫັດທໍາມະຊາດ (ເຫັດບົດ, ເຫັດຂາວ, ເຫັດເຟືອງ) | - ທິມງານຮ່ວມກັບຄູຝຶກກະກຽມ:   * ວາງແຜນຄວາມຕອ້ງການງົບປະມານດ້ານວິຊາການ, * ອຸປະກອນ, ເອກະສານຄູ່ມື; ກໍານົດເວລາຝຶກອົບຮົມ * ແຈ້ງການເຖິງບ້ານກ່ຽວກັບເປົ້າໝາຍຝຶກອົບຮົມ * ດໍາເນີນການຝຶກອົບຮົມພາກທິດສະດີ ແລະສາທິດ | -ນ. ວິໄລພອນ ໄຊ  ຍະໂສມ  -ນ. ສີວິໄລ  xxxxxxxxxxxxxxxx | * ອຸປະກອນການຝຶກອົບຮົມໄດ້ຖືກກຽມພອ້ມຢ່າງພຽງພໍ * ຊາວບ້ານໃນ 3 ບ້ານ ຈໍານວນ 30 ຄົນໄດ້ຮັບຮູ້ ແລະເຂົ້າໃຈເຖິງເຕັກນິກການປູກເຫັດທໍາມະຊາດ. * ໄດ້ກອ້ນເຊື້ອເຫັດ ເພືອ່ສາທິດໃນການເດີນເຊື້ອເຫັດ ຢ່າງໜອ້ຍ 1,200 ກອ້ນ. | * ບົດລາຍງານ. * ຮູບພາບ * ໃບລົງທະບຽນ |
| **ຂັ້ນຕອນ/ໜ້າວຽກທີ່ 5: ສຶກສາຄວາມເຂົ້າໃຈດ້ານການຕະຫລາດ ແລະການປຸງແຕ່ງເຫັດ** | | |  |  |
| 5.1 ທັດສະນະສຶກສາກ່ຽວກັບການປຸງແຕ່ງເຫັດຢູ່ແຂວງ ຊຽງຂວາງ | ປະສານສົມທົບກັບຂະແໜງການທີ່ກ່ຽວຂອ້ງແຂວງເປົ້າໝາຍ ເພືອ່:   * ວາງແຜນລົງບ້ານ * ກໍານົດໜ້າວຽກ ແລະບົດຮຽນທີ່ຕອ້ງການແລກປ່ຽນ * ແຈ້ງການເຖິງບ້ານ ເພືອຄັດເລືອກເອົາຜູ້ສົນໃຈຢາກປຸງແຕ່ງເຫັດແຫ້ງບ້ານລະ 2 ຄົນ | ນ. ບົວຈັນ ນາມມະວົງ  ນ. ວິໄລພອນ ໄຊຍະໂສມ  ນ. ສີວິໄລ | * ຈໍານວນ 10 ຄົນ ໄດ້ຖອດຖອນບົດຮຽນການປຸງແຕ່ງເຫັດແຫ້ງດ້ວຍການໃຊ້ເຕົາອົບແບບທໍາມະຊາດ ແລະສາມາດເອົາບົດຮຽນມານໍາໃຊ້ຕົວຈິງ | * ບົດລາຍງານ * ຮູບພາບ |
| 5.2 ສຶກສາຊະນິດເຫັດ ເພືອ່ມາປຸງແຕ່ງ | * ຮ່ວມກັບຊາວບ້ານປຶກສາຫາລື ເພືອ່ຄັດເລືອກເອົາຊະນິດເຫັດທີ່ມີລາຄາແພງ ແລະຕະຫລາດຕອ້ງການຫລາຍ ທັງສາມາດເອົາມາປຸງແຕ່ງເປັນເຫັດແຫ້ງໄດ້. | ນ. ບົວຈັນ ນາມມະວົງ  ນ. ວິໄລພອນ ໄຊຍະໂສມ  ນ. ສີວິໄລ | * ໄດ້ລາຍຊື່ຊະນິດເຫັດທີ່ເປັນສິນຄ້າ ເພືອ່ ປຸງແຕ່ງເປັນເຫັດແຫ້ງຢ່າງໜອ້ຍ 2 ຊະນິດ | * ບົດລາຍງານ * ຮູບພາບ |
| **ຂັ້ນຕອນ/ໜ້າວຽກທີ່ 6: ຊຸກຍູ້, ຕິດຕາມ, ກວດກາ ແລະສັງລວມຂໍ້ມູນ.** | |  |  |  |
| 6.1 ຕິດຕາມການຄຸ້ມຄອງ, ຟື້ນຟູປ່າເຫັດທໍາມະຊາດ | * ສໍາພາດປະຊາຊົນກ່ຽວກັບການປະຕິບັດກົດລະບຽບການຄຸ້ມຄອງປ່າເຫັດທໍາມະຊາດ. * ຮ່ວມກັບປະຊາຊົນລົງສັງເກດສະພາບການປ່ຽນແປງຂອງປ່າ. | ນ.ວິໄລພອນ ໄຊຍະໂສມ  ນ. ສີວິໄລ  ວິຊາການກະສິກໍາເມືອງ ຈອມເພັດ  ວິຊາການ ຊັພ ເມືອງ ຈອມເພັດ | * ປ່າເຫັດຈໍານວນ. . . ຈຸດ ໃນເນື້ອທີ່ . . . ha ບໍ່ມີໄຟລາມປ່າ ແລະປ່າໄມ້ເພີ່ມຄວາມຕຶບໜາ | * ບົດລາຍງານ * ຮູບພາບ |
| 6.2 ຕິດຕາມການປູກເຫັດທໍາມະຊາດ | * ຟັງການລາຍງານຂອງຜູ້ເຂົ້າຝຶກອົບຮົມ * ລົງສັງເກດການເດີນເຊື້ອເຫັດ * ແຍກກອ້ນເຊື້ອເຫັດທີ່ຕິດເຊື້ອອອກ (ຖ້າມີ) * ແນະນໍາບາງບົດຮຽນທີ່ຍັງບໍ່ທັນເຮັດໄດ້ດີ | -ນ. ວິໄລພອນ ໄຊ  ຍະໂສມ  -ນ. ສີວິໄລ  ຊ່ຽວຊານຈາກ ວຽງຈັນ | * ຜູ້ເຂົ້າຮ່ວມຝຶກອົບຮົມເຕັກນິກການປູກເຫັດທໍາມະຊາດຈໍານວນ 30 ຄົນ ຈະໄດ້ບົດຮຽນເພີ່ມໃນການບົວລະບັດຮັກສາ, ການສັງເກດສະພາບການເດີນເຊື້ອເຫັດ. | * ບົດລາຍງານ * ຮູບພາບ |
| 6.3 ຕິດຕາມການບັນທຶກຂໍ້ມູນການເກັບເຫັດຂອງຊາວບ້ານ | * ກວດກາປຶ້ມບັນທຶກຂໍ້ມູນການເກັບເຫັດຂອງຊາວບ້ານ * ແນະນໍາບົດຮຽນການບັນທຶກບອ່ນທີ່ຍັງບໍ່ທັນຖືກຕອ້ງ * ສັງລວມຂໍ້ມູນເຂົ້າຄອມພີວເຕີ | -ນ. ວິໄລພອນ ໄຊ  ຍະໂສມ  -ນ. ສີວິໄລ | * ໄດ້ຂໍ້ມູນເຫັດທີ່ຊາວບ້ານເກັບໄດ້ ແລະລາຍຮັບໃນແຕ່ລະເດືອນ | * ບົດລາຍງານ * ສະຖິຕິເຫັດ * ຮູບພາບ |
| **ຂັ້ນຕອນ/ໜ້າວຽກທີ່ 7: ສະຫລຸບຕີລາຄາຜົນໂຄງການ.** | |  |  |  |
| 7.1 ຈັດກອງປະຊຸມລາຍງານທ້າຍໂຄງການ | * ສັງລວມຜົນຂອງໂຄງການ, ກະກຽມເອກະສານອື່ນໆ * ແຈ້ງເຊີນພາກສ່ວນທີ່ກ່ຽວຂອ້ງ * ລາຍງານຂໍ້ມູນ, ຜົນໄດ້ຮັບ, ດ້ານອອ່ນ/ ຂໍ້ຄົງຄ້າງ ໃນການຈັດຕັ້ງປະຕິບັດໂຄງການ ແລະແຜນການສືບຕໍ່ໂຄງການ * ປຶກສາຫາລື ແລະຕົກລົງເປັນເອກະພາບ | -ນ. ບົວຈັນ ນາມມະວົງ  -ນ. ວິໄລພອນ ໄຊຍະໂສມ  -ນ. ສີວິໄລ | * ການນໍາ, ຫອ້ງການທີ່ກ່ຽວຂອ້ງພາຍໃນເມືອງ ຈອມເພັດ ຮັບຮູ້ເຖິງຜົນໄດ້ຮັບ, ຂໍ້ຄົງຄ້າງທີ່ຄວນເອົາໃຈໃສ່ແກ້ໄຂໃນຕໍ່ໜ້າ * ໄດ້ຄໍາຄິດຄໍາເຫັນ ເພືອ່ສືບຕໍ່ໂຄງການໃໝ່ | * ບົດລາຍງານ * ໃບລົງທະບຽນ * ຮູບພາບ |
| 7.2 ຂຽນໂຄງການສືບຕໍ່ | * ວາງແຜນເສີມຂະຫຍາຍຜົນໄດ້ຮັບໃຫ້ດີກວ່າເກົ່າ, ສັງລວມເອົາດ້ານອອ່ນ, ຄໍາຄິດເຫັນຂອງຜູ້ເຂົ້າຮ່ວມກອງປະຊຸມທ້າຍໂຄງການມາຄົ້ນຄວ້າປັບປຸງ ແລະຂຽນບົດສະເໜີໂຄງການສືບຕໍ່ | -ນ. ບົວຈັນ ນາມມະວົງ  -ນ. ວິໄລພອນ ໄຊຍະໂສມ  -ນ. ສີວິໄລ  TABI ຫລວງພະບາງ - ວຽງຈັນ | * ບົດສະເໜີໂຄງການສືບຕໍ່ຊ່ວງໃໝ່ໄດ້ຮັບການປັບປຸງສອດຄອ່ງກັບສະພາບ, ຈຸດພິເສດຂອງທອ້ງຖິ່ນດີຂຶ້ນ | * ບົດສະເໜີໂຄງການ |

**5.2: ຕາຕະລາງ​ກໍານົດ​ເວລາ​ໃນ​ການຈັດ​ຕັ້ງ​ປະຕິບັດ​ໂຄງການ**

| **ຂັ້ນ​ຕອນ ຫຼື​ໜ້າ​ວຽກ ​ແລະ​ກິດຈະ​ກໍາ​ຕ່າງໆ** | **ປີ** | | | | **ປີ 2016** | | | | | |
| --- | --- | --- | --- | --- | --- | --- | --- | --- | --- | --- |
| **9** | **10** | **11** | **12** | **1** | **2** | **3** | **4** | **5** | **6** |
| **ຂັ້ນ​ຕອນ ​ທີ່1 : ການກະກຽມ** |  |  |  |  |  |  |  |  |  |  |
| 1.1 ສ້າງຄວາມອາດສາມາດໃຫ້ພະນັກງານ | **x** |  |  |  |  |  |  |  |  |  |
| 1.2 ຈັດກອງປະຊູມແນະນໍາໂຄງການ ຂັ້ນເມືອງ |  | **x** |  |  |  |  |  |  |  |  |
| **ຂັ້ນ​ຕອນ ​ທີ່2 : ການພັດທະນາການຈັດຕັ້ງ ແລະຊຸມຊົນ** |  |  |  |  |  |  |  |  |  |  |
| 2.1 ແຕ່ງຕັ້ງຄະນະກໍາມະການຄຸ້ມຄອງປ່າໄມ້ຂັ້ນບ້ານ |  | **x** |  |  |  |  |  |  |  |  |
| 2.2 ສ້າງຕັ້ງກຸ່ມປູກເຫັດທໍາມະຊາດ |  | **x** |  |  |  |  |  |  |  |  |
| **ຂັ້ນ​ຕອນ ​ທີ່ 3 : ການຟື້ນຟູ ແລະຄຸ້ມຄອງປ່າເຫັດທໍາມະຊາດ** |  |  |  |  |  |  |  |  |  |  |
| 3.1 ສໍາຫລວດ, ກໍານົດຈຸດປ່າເຫັດ |  |  | **x** |  |  |  |  |  |  |  |
| 3.2 ສ້າງນິຕິກໍາການຟື້ນຟູ ແລະຄຸ້ມຄອງປ່າເຫັດ |  |  | **x** |  |  |  |  |  |  |  |
| 3.3 ສ້າງແຜນການຟື້ນຟູເຫັດທໍາມະຊາດ |  |  | **x** |  |  |  |  |  |  |  |
| 3.4 ໃຫ້ຄວາມຮູ້ອາຫານທີ່ເປັນພິດ |  | **x** |  |  |  |  |  |  |  |  |
| 3.5 ບັນທຶກການເກັບກໍາຂໍ້ມູນເກັບເຫດຂອງຊາວບ້ານ | **x** | **x** | **x** | **x** | **x** | **x** | **x** | **x** | **x** | **x** |
| **ຂັ້ນຕອນ 4: ສົ່ງເສີມຄວາມອາດສາມາດດ້ານເຕັກນິກການປູກ** |  |  |  |  |  |  |  |  |  |  |
| 4.1 ກະກຽມອຸປະກອນ ສໍາລັບໃນການສ້າງເຮືອນຮົ່ມເຫັດສາທິດ |  |  | **x** |  |  |  |  |  |  |  |
| 4.2 ຝຶກອົບຮົມເຕັກນິກການປູກເຫັດທໍາມະຊາດ (ເຫັດບົດ, ເຫັດຂາວ, ເຫັດເຟືອງ) |  |  |  | **x** |  |  |  |  |  |  |
| **ຂັ້ນຕອນ 5: ສົ່ງເສີມຄວາມອາດສາມາດດ້ານເຕັກນິກການປູກ** |  |  |  |  |  |  |  |  |  |  |
| 5.1 ທັດສະນະສຶກສາກ່ຽວກັບການປຸງແຕ່ງເຫັດຢູ່ແຂວງ ຊຽງຂວາງ |  |  |  |  |  |  |  |  |  | **x** |
| 5.2 ສຶກສາຊະນິດເຫັດ ເພືອ່ມາປຸງແຕ່ງ |  |  |  |  |  |  |  |  | **x** |  |
| **ຂັ້ນຕອນ 6: ຊຸກຍູ້, ຕິດຕາມ, ກວດກາ ແລະສັງລວມຂໍ້ມູນ** |  |  |  |  |  |  |  |  |  |  |
| 6.1 ຕິດຕາມການຄຸ້ມຄອງ, ຟື້ນຟູປ່າເຫັດທໍາມະຊາດ |  |  |  |  |  | **x** |  | **x** | **x** |  |
| 6.2 ຕິດຕາມການປູກເຫັດທໍາມະຊາດ |  |  |  |  | **x** | **x** | **x** |  |  |  |
| 6.3 ຕິດຕາມການບັນທຶກຂໍ້ມູນການເກັບເຫັດຂອງຊາວບ້ານ | **x** | **x** | **x** | **x** | **x** | **x** | **x** | **x** | **x** |  |
| **ຂັ້ນຕອນ 7: ສະຫລຸບຕີລາຄາຜົນໂຄງການ** |  |  |  |  |  |  |  |  |  |  |
| 5.1 ຈັດກອງປະຊຸມລາຍງານທ້າຍໂຄງການ |  |  |  |  |  |  |  |  |  | **x** |
| 5.2 ຂຽນໂຄງການສືບຕໍ່ |  |  |  |  |  |  |  |  |  | **x** |

**6: ຄາດ​ຄະ​ເນ​ງົບປະມານ​ໂຄງການຍ່ອຍຕາມ​ແຕ່​ລະ​ກິດຈະ​ກໍາ**

**6.1 ສັງ​ລວມງົບປະມານ (ຕາມ​ແຕ່​ລະ​ກິດຈະ​ກໍາ) ​ແລະ​ແຜນການ​ຈັດ​ແບ່ງ​ເບີກ​ຈ່າຍ​ງົບປະມານ**

| **ລ/ດ** | **ໝວດ​ງົບປະມານ​ຕາມ​ຂັ້ນ​ຕອນ ຫຼື​ໜ້າ​ວຽກ** | **ງົບປະມານ​ທັງ​ໝົດ** | **ການ​ຄິດ​ໄລ່​​ເພື່ອ​ເບີກ​ຈ່າຍ​ລ່ວງ​ໜ້າ** | |
| --- | --- | --- | --- | --- |
| **ຄັ້ງ​ທີ 1 (2+3)** | **ຄັ້ງ​ທີ 2 (4+5)** |
| 1.1 | ສ້າງຄວາມອາດສາມາດໃຫ້ພະນັກງານ |  |  |  |
| 1.2 | ຈັດກອງປະຊູມແນະນໍາໂຄງການ ຂັ້ນເມືອງ |  |  |  |
| 2.1 | ແຕ່ງຕັ້ງຄະນະກໍາມະການຄຸ້ມຄອງປ່າໄມ້ຂັ້ນບ້ານ |  |  |  |
| 2.2 | ສ້າງຕັ້ງກຸ່ມປູກເຫັດທໍາມະຊາດ |  |  |  |
| 3.1 | ສໍາຫລວດ, ກໍານົດຈຸດປ່າເຫັດ |  |  |  |
| 3.2 | ສ້າງນິຕິກໍາການຟື້ນຟູ ແລະຄຸ້ມຄອງປ່າເຫັດ |  |  |  |
| 3.3 | ສ້າງແຜນການຟື້ນຟູເຫັດທໍາມະຊາດ |  |  |  |
| 3.4 | ໃຫ້ຄວາມຮູ້ອາຫານທີ່ເປັນພິດ |  |  |  |
| 3.5 | ບັນທຶກການເກັບກໍາຂໍ້ມູນເກັບເຫດຂອງຊາວບ້ານ |  |  |  |
| 4.1 | ກະກຽມອຸປະກອນ ສໍາລັບໃນການສ້າງເຮືອນຮົ່ມເຫັດສາທິດ |  |  |  |
| 4.2 | ຝຶກອົບຮົມເຕັກນິກການປູກເຫັດທໍາມະຊາດ (ເຫັດບົດ, ເຫັດຂາວ, ເຫັດເຟືອງ) |  |  |  |
| 5.1 | ທັດສະນະສຶກສາກ່ຽວກັບການປຸງແຕ່ງເຫັດຢູ່ແຂວງ ຊຽງຂວາງ |  |  |  |
| 5.2 | ສຶກສາຊະນິດເຫັດ ເພືອ່ມາປຸງແຕ່ງ |  |  |  |
| 6.1 | ຕິດຕາມການຄຸ້ມຄອງ, ຟື້ນຟູປ່າເຫັດທໍາມະຊາດ |  |  |  |
| 6.2 | ຕິດຕາມການປູກເຫັດທໍາມະຊາດ |  |  |  |
| 4.3 | ຕິດຕາມການບັນທຶກຂໍ້ມູນການເກັບເຫັດຂອງຊາວບ້ານ |  |  |  |
| 7.1 | ຈັດກອງປະຊຸມລາຍງານທ້າຍໂຄງການ |  |  |  |
| 7.2 | ຂຽນໂຄງການສືບຕໍ່ |  |  |  |
|  | **ລວມທັງໝົດ** |  |  |  |
|  | **$** |  |  |  |

**6.2.ບັນດາປັດໃຈນໍາເຂົ້າສໍາລັບດໍາເນີນການຈັດຕັ້ງປະຕິບັດໂຄງການຍ່ອຍ.**

|  |  |  |  |  |  |
| --- | --- | --- | --- | --- | --- |
| **ລ/ດ** | **ຊື່​ລາຍການ​ປັດ​ໃຈ​ນໍາ​ເຂົ້າ** | **ຈຸດປະສົງ​ຂອງ​ການ​ນຳ​ໃຊ້** | **ຜູ້​ຮັບຜິດຊອບ** | **ຈໍານວນ** | **ມູນ​ຄ່າ(ກີບ)** |
| 1 | LCD | ສະເໜີເອກະສານບົດລາຍງານກອງປະຊຸມ. | ນ. ວິໄລພອນ | 1 |  |
| 2 | ຫົວ WIFI ມີຊິມ | ຕິດຕໍ່ພົວພັນ, ລາຍງານ ທາງໄກ | ນ. ບົວຈັນ | 1 | 500,000 |
|  |  |  |  |  |  |

**6.3 ຜູ້​ຮັບຜິດຊອບ​ຄຸ້ມ​ຄອງ​ນໍາ​ໃຊ້ :**

| ລ/ດ | ລາຍການ | ຊື່​ຜູ້​ຄຸ້ມ​ຄອງ​ນໍາ​ໃຊ້ | ວິທີ​ການ​ຄຸ້ມ​ຄອງ​ນໍາ​ໃຊ້ | ສະຖານ​ທີ່​ນໍາ​ໃຊ້ |
| --- | --- | --- | --- | --- |
| 1 | LCD | ນ. ວິໄລພອນ | ຮັກສາໄວ້ຫອ້ງການ ສະຫະພັນແມ່ຍິງແຂວງ |  |
| 2 | ຫົວ WIFI ມີຊິມ |  |  |  |

**7. ບົດ​ລາຍ​ງານ​ທີ່​ຕ້ອງ​ຂຽນ ​ແລະ​ຈັດ​ສົ່ງ ( ຕາມຫົວຂໍ້ກິດຈະກໍາ)**

| ລ/ດ | ຫົວ​ຂໍ້​ບົດ​ລາຍ​ງານ | ກໍານົດ​ເວລາ | ຜູ້​ຮັບຜິດຊອບ |
| --- | --- | --- | --- |
| 1.1 | ສ້າງຄວາມອາດສາມາດໃຫ້ພະນັກງານ |  | **-ນ. ບົວຈັນ ນາມມະວົງ**  **-ນ. ວິໄລພອນ**  **-ກະສິກໍາ+ຫອ້ງການ ຊັພ ເມືອງ ຈອມເພັດ.**  **-ນ. ບົວຈັນ ນາມມະວົງ**  **-ທິມງານວາງແນນໍາໃຊ້ດິນກະສິກໍາແຂວງ,ຫອ້ງການກະສິກໍາ-ຊັພ ເມືອງ ຈອມເພັດ.**  **-ວິຊາການສາທາເມືອງ ຈອມເພັດ.**  **-ອາສາສະມັກ 3 ບ້ານ**  **-ຊ່ຽວຊານ ວຽງຈັນ.**  **-ຊ່ຽວຊານ ວຽງຈັນ**  **-ນ. ວິໄລພອນ.**  **-ຊ່ຽວຊານ ວຽງຈັນ.**  **-ກະສິກໍາເມືອງ ຈອມເພັດ.**  **-ຊ່ຽວຊານ ວຽງຈັນ**  **-ນ. ວິໄລພອນ**  **-ນ. ບົວຈັນ ນາມມະວົງ** |
| 1.2 | ຈັດກອງປະຊູມແນະນໍາໂຄງການ ຂັ້ນເມືອງ |  |
| 2.1 | ແຕ່ງຕັ້ງຄະນະກໍາມະການຄຸ້ມຄອງປ່າໄມ້ຂັ້ນບ້ານ |  |
| 2.2 | ສ້າງຕັ້ງກຸ່ມປູກເຫັດທໍາມະຊາດ |  |
| 3.1 | ສໍາຫລວດ, ກໍານົດຈຸດປ່າເຫັດ |  |
| 3.2 | ສ້າງນິຕິກໍາການຟື້ນຟູ ແລະຄຸ້ມຄອງປ່າເຫັດ |  |
| 3.3 | ສ້າງແຜນການຟື້ນຟູເຫັດທໍາມະຊາດ |  |
| 3.4 | ໃຫ້ຄວາມຮູ້ອາຫານທີ່ເປັນພິດ |  |
| 3.5 | ບັນທຶກການເກັບກໍາຂໍ້ມູນເກັບເຫດຂອງຊາວບ້ານ |  |
| 4.1 | ກະກຽມອຸປະກອນ ສໍາລັບໃນການສ້າງເຮືອນຮົ່ມເຫັດສາທິດ |  |
| 4.2 | ຝຶກອົບຮົມເຕັກນິກການປູກເຫັດທໍາມະຊາດ (ເຫັດບົດ, ເຫັດຂາວ, ເຫັດເຟືອງ) |  |
| 5.1 | ທັດສະນະສຶກສາກ່ຽວກັບການປຸງແຕ່ງເຫັດຢູ່ແຂວງ ຊຽງຂວາງ |  |
| 5.2 | ສຶກສາຊະນິດເຫັດ ເພືອ່ມາປຸງແຕ່ງ |  |
| 6.1 | ຕິດຕາມການຄຸ້ມຄອງ, ຟື້ນຟູປ່າເຫັດທໍາມະຊາດ |  |
| 6.2 | ຕິດຕາມການປູກເຫັດທໍາມະຊາດ |  |
| 4.3 | ຕິດຕາມການບັນທຶກຂໍ້ມູນການເກັບເຫັດຂອງຊາວບ້ານ |  |
| 7.1 | ຈັດກອງປະຊຸມລາຍງານທ້າຍໂຄງການ |  |
| 7.2 | ຂຽນໂຄງການສືບຕໍ່ |  |
|  |  |  |  |

**8: ຄວາມ​ຍືນ​ຍົງ​ຂອງ​ໂຄງການ​ຍ່ອຍ (ບັນດາ​ແຜນການ​ຂອງ​ພາກສ່ວນ​ກ່ຽວຂ້ອງ​ຂັ້ນ​ບ້ານ, ​​ເມືອງ, ​ແຂວງ​ທີ່​ຈະ​ເຮັດ​ການ​ຄຸ້ມ​ຄອງ ​ແລະ​ສືບ​ຕໍ່​ໂຄງການ​ຍ່ອຍ​ນີ້​ໃຫ້​ມີ​ຄວາມ​ຍືນ​ຍົງ ​ເມື່ອ​ໝົດ​ໂຄງການ)**

* ພະນັກງານວິຊາການຂັ້ນເມືອງທີ່ເປັນເມືອງເປົ້າໝາຍທີ່ເຂົາເຈົ້າມີປະສົບການ ແລະ ຄວາມຮູ້ໃນການຄຸ້ມຄອງ ຈັດການໂຄງການຈະເປັນຜູ້ສືບຕໍ່ໃນການຂະຫຍາຍກິດຈະກຳໂຄງການນີ້ໃນອະນາຄົດ
* ຊາວກະສິກອນໃນບ້ານເປົ້າໝາຍໂຄງການຍ່ອຍເປັນຜູ້ທີ່ໄດ້ຮັບຄວາມຮູ້ ແລະ ຜົນປະໂຫຍດໂດຍກົງຈະສືບຕໍ່ປະຕິບັດກິດຈະກໍາຢູ່ໃນຄອບຄົວ ຫຼື ພື້ນທີ່ການຜະລິດຂອງຊາວນາເອງ
* ສຳລັບແຜນການສືບຕໍ່ໃນປະຈຸບັນນີ້ຍັງບໍ່ທັນມີແຜນການອັນໃດເທື່ອ.

**ເອກະສານ​ຄັດ​ຕິດ​ທີ 2: ມາດຕະຖານ​ການ​ລາຍ​ງານ​ທາງ​ດ້ານ​ການ​ເງິນ**

ການ​ຄຸ້ມ​ຄອງ ​ແລະ​ການ​ລາຍ​ງານ​ທາງ​ດ້ານ​ການ​ເງິນ

1. ບັນທຶກ​ທຸກ​ການ​ເຄື່ອນ​ໄຫວ​ຂອງບັນຊີ​ທະນາຄານ​ພາຍ​ໃຕ້​ໂຄງການ​ຍ່ອຍ​ນີ້ ​ເພື່ອ​ຖ່າຍ​ສໍາ​ເນົາ ​ແລະ​ປົກ​ປັກ​ຮັກສາ​ໄວ້​ໃຫ້​ກັບ​ເຈົ້າ​ຂອງ​ທຶນ, TABI ຫຼື​ຜູ້​ກວດກາ​ບັນຊີ​ຂອງ TABI ດໍາ​ເນີນ​ການ​ກວດກາ​ຕາມ​ຕ້ອງການ.
2. ຄູ່​ຮ່ວມ​ງານ​ນໍາພາ​ຈັດ​ຕັ້ງ​ປະຕິບັດ​ໂຄງການ​ຈະ​ຮັກສາ​ບັນທຶກ​ທຸກ​ການ​ໃຊ້​ຈ່າຍ​ທາງ​ດ້ານ​ການ​ເງິນ​ທີ່​ພົວພັນ​ກັບ​ໂຄງການ​ຍ່ອຍ​ຂອງ​ສັນຍາ​ສະບັບ​ນີ້ ​ໂດຍ​ປະຕິບັດ​ຕາມ​ແບບ​ຟອມ ​ແລະ​ມາດຕະຖານ​ຂອງ​ໂຄງການ​ຕາ​ບີ ​ແລະ​ຂອງ​ລັດຖະບານ ສປປ ລາວ.
3. ສັງ​ລວມທຸ​ກການ​ບັນທຶກ​ທີ່​ຈະລາ​ຍງານກ່ຽວ​ກັບ​ຄວາມ​ສໍາ​ເລັດ​ຂອງ​ທຸກ​ກິດຈະ​ກໍາທີ່​ໄດ້​ລະບຸ​ໄວ້ ​ແລະ​ລາຍ​ງານ​ທຸກ​ການ​ໃຊ້​ຈ່າຍ​ທາງ​ດ້ານ​ການ​ເງິນ​ເຂົ້າ​ໃນ​ໂຄງການ​ຍ່ອຍ.
4. ງົບປະມານ​ທີ່​ບໍ່​ໄດ້​ໃຊ້​ຈ່າຍ​ດ້ວຍ​ສາ​ເຫດ​ໃດໆ​ກໍ່ຕາມ ​ແມ່ນ​ຕ້ອງ​ໄດ້​ສົ່ງ​ຄືນ​ໃຫ້ TABI ທັງ​ໝົດ​ພາຍ​ໃນ 30 ວັນ ຫຼັງ​ຈາກ​ສໍາ​ເລັດ​ໂຄງ​ການ​ຍ່ອຍ. ​ໃນ​ກໍລະນີ​ສັນຍາ​ສະບັບ​ນີ້​ຖືກ​ລົບ​ລ້າງ, ​ຕ້ອງ​ໄດ້​ສົ່ງ​ເງິນ​ທີ່​ບໍ່​ໄດ້​ຈ່າຍ​ຄືນ​ໃຫ້ TABI.
5. ການ​ລາຍ​ງານ​ດ້ານ​ການ​ເງິນ ​ແລະ​ເອກະສານອ້າງ​ອີງ​, ລວມທັງ​ໃບ​ບິນ​ຕ່າງໆ, ການ​ບັນທຶກ​ໃຊ້​ຈ່າຍ​ເບ້ຍລ້ຽງ​ໃນ​ການ​ເຂົ້າ​ຮ່ວມ​ການ​ປະຊຸມ, ຝຶກ​ອົບຮົມ, ​ເຮັດ​ວຽກ​ພາກ​ສະໜາມ, ​ແລ​ະອື່ນໆ​ແມ່ນ​ຈະ​ຕ້ອງ​ໄດ້​ເກັບ​ຮັກສາ​ມ້ຽນ ​ໂດຍ​ອີງ​ຕາມ​ລະບຽບ​ການ​ຄຸ້ມ​ຄອງ​ການ​ເງິນ​ທີ່​ໄດ້​ຮັບຮອງ ​ແລະ​ສົ່ງ​ໃຫ້​ກັບ​ໂຄງການ​ຕາ​ບີ​ຕາມ​ທີ່​ໂຄງການ​ຮຽກຮ້ອງ ຫຼື​ເມື່ອ​ສໍາ​ເລັດ​ໂຄງການ.
6. ການ​ໃຊ້​ຈ່າຍ​ທັງ​ໝົດ​ໃນ​ດ້ານ​ວັດຖຸ, ອຸປະກອນ, ຄ່າ​ເດີນທາງ, ​ເບ້ຍລ້ຽງ, ທີ່​ພັກ​ເຊົາ, ​ແລະ​ອື່ນໆ ​ແມ່ນ​ຈະ​ຕ້ອງ​ປະຕິບັດ​ຕາມ​ລະບຽບ​ການ​ເງິນ​ຂອງ​ກະ​ຊວງ​ການ​ເງິນ​ກ່ຽວ​ກັບ​ການ​ບໍລິຫານ​ຈັດການ​ດ້ານ​ການ​ເງິນ​ຂອງ​ກະຊວງ​ການ​ເງິນ​ເລກທີ 008/ກງ, ລົງ​ວັນ​ທີ 5 ມັງກອນ 2010 ​ແລະ​ຕາ​ມມາດຖານ​ຂອງ TABI.

​ເອກະສານອ້າງ​ອີງ​ທາງ​ດ້ານ​ການ​ເງິນ

ກ) ທຸກ​ການ​ອະນຸມັດ ​ແລະ​ໃຊ້​ຈ່າຍ, ລວມທັງ​ອັດຕາ​ເຂົ້າ​ຮ່ວມ​ປະຊຸມ, ຝຶກ​ອົບຮົມ, ​ແລະລົງ​ເຮັດ​ວຽກ​ພາກ​ສະໜາມ​ແມ່ນ​ຈະ​ຕ້ອງ​ມີ​ລາຍ​ເຊັນ​ທີ່​ຖືກຕ້ອງ​ຂອງ​ບຸກຄົນ​ກ່ຽວຂ້ອງ​ທີ່ຮັບ​ເງິນ​ເຊັນ​ຮັບ​ເອົາ, ພ້ອມ​ທັງ​ລະບຸ​ຊື່, ຕໍາ​ແໜ່​ງ, ​ເບີ​ໂທລະສັບ (ຖ້າ​ມີ) ​ແລະ​ເລກທີ​ສັນຍາ​ຂອງ​ຜູ້ກ່ຽວພ້ອມ. ທຸກ​ການ​ໃຊ້​ຈ່າຍ​ແມ່ນ​ຈະ​ຕ້ອງ​ປະຕິບັດ​ຕາມ​ລະບຽບ​ຂອງ​ກະຊວງ​ການ​ເງິນ​ສະບັບ​ເລກທີ 0008/ກງ, ລົງ​ວັນ​ທີ 05 ມັງກອນ 2010 ​ແລະ​ຕາມ​ມາດຖານ​ຂອງ TABI.

ຂ) ​ໃບ​ບິນ​ຮັບ​ເງິນ​ຈາກ​ຫ້ອງການ​ຂອງ​ລັດ​ຕ້ອງ​ມີ​ລາຍ​ລະອຽດ​ຜູ້​ຮັບ​ເງິນ, ລາຍ​ເຊັນ, ຕໍາ​ແໜ່​ງ, ​ເບີ​ໂທລະສັບ ​ແລະ​ຈໍ້າ​ກາ (ຖ້າ​ຫາກ​ມີ​ກາ​ປະ​ທັບ).

ຄ) ​ໃບຮັບ​ເງິນ​ທັງ​ໝົດ​ຈາກ​ຮ້ານ​ຂາຍ​ເຄື່ອງ​ຕ້ອງ​ມີ​ຊື່, ທີ່ຢູ່, ​ເບີ​ໂທລະສັບ, ກາ​ຈໍ້າ ​ແລະ​ລາຍ​ເຊັນ​ຮັບ​ເງິນ.

ງ) ຄູ່ຮ່ວມ​ງານ​ນໍາພາ​ປະຕິບັດ​ມີໜ້າ​ທີ່​ຮັບຜິດຊອບ ​ເພື່ອ​ຮັບປະກັນ​ໃຫ້​ທຸກ​ພາກສ່ວນ​ກ່ຽວຂ້ອງ​ກັບ​ໂຄງການ​ຍ່ອຍ​ນີ້​ປະຕິບັດ​ຕາມ​ກົດ​ລະບຽບ​ການ​ເງິນ​ທີ່​ກ່າວ​ມາ​ຢ່າງ​ເຂັ້ມ​ງວດ, ບໍ່​ວ່າ​ຈະ​ເປັນ​ພາກສ່ວນ​ອົງການ​ຂອງ​ລັດ,​ ສະ​ຖາ​ບັນ,​ ຫຼື ​ສ່ວນ​ບຸກຄົນ​ກໍ່ຕາມ

**ເອກະສານ​ຄັດ​ຕິດ​ທີ 3: ງົບປະມານລະອຽດ (ຄັດຕິດ Excel)**

**​ເອກະສານ​ຄັດ​ຕິດ​ທີ 4: ຫຼັກການ​ປະຕິບັດ​ທາງ​ດ້ານ​ເຕັກນິກ​ທີ່​ຈະ​ນໍາ​ໃຊ້**ເຂົ້າໃນການຈັດຕັ້ງປະຕິບັດໂຄງການຍ່ອຍ

(ສາມາດ​ປັບ​ປ່ຽນ​ໄດ້​ຕາມ​ແຕ່ລະ​ໂຄງການ​ຍ່ອຍ ​ເພື່ອ​ໃຫ້​ເຂົ້າ​ກັບ​ເນື້ອ​ໃນ​ຕົວ​ຈິງ)

**​ເອກະສານ​ຄັດ​ຕິດ​ທີ 5: ຂໍ້ມູນພື້ນຖານຄອບຄົວຜູ້​ທີ່​ຈະ​ນໍາ​ໃຊ້ເຂົ້າໃນການຈັດຕັ້ງປະຕິບັດໂຄງການຍ່ອຍ**